**การจัดกิจกรรมพัฒนาผู้เรียนตามหลักสูตรแกนกลางการศึกษาขั้นพื้นฐาน พุทธศักราช 2551**

กระทรวงศึกษาธิการได้ประกาศใช้หลักสูตรแกนกลางการศึกษาขั้นพื้นฐาน พุทธศักราช 2551 ขึ้นเพื่อให้เขตพื้นที่การศึกษาและสถานศึกษาได้นำไปใช้เป็นกรอบและทิศทางในการจัดทำหลักสูตรสถานศึกษา และจัดการเรียนการสอนเพื่อพัฒนาเด็กและเยาวชนไทยทุกคนในระดับการศึกษาขั้นพื้นฐานให้มีคุณภาพด้านความรู้และทักษะที่จำเป็นสำหรับการดำรงชีวิตในสังคมที่มีการเปลี่ยนแปลง และแสวงหาความรู้เพื่อพัฒนาตนเองอย่างต่อเนื่องตลอดชีวิต และในแผนพัฒนาเศรษฐกิจและสังคมแห่งชาติ ฉบับที่ 10 (พ.ศ.2550 – 2554) ได้ชี้ให้เห็นถึงความจำเป็นในการปรับเปลี่ยนจุดเน้นในด้านการพัฒนาคุณภาพคนในสังคมไทยให้มีคุณธรรมและ

มีความรอบรู้อย่างเท่าทัน ให้มีความรู้ด้านร่างกาย สติปัญญา อารมณ์ และสังคม สามารถก้าวทันการเปลี่ยนแปลงเพื่อนำไปสู่สังคมฐานความรู้ได้อย่างมั่นคง แนวการพัฒนาคนดังกล่าวมุ่งเตรียมเด็กและเยาวชนให้มีพื้นฐานทางจิตใจที่ดีงาม มีจิตสาธารณะ พร้อมทั้งมีสมรรถนะ ทักษะ และความรู้พื้นฐานที่จำเป็นในการดำรงชีวิต อันจะส่งผลต่อการพัฒนาประเทศแบบยั่งยืน

อีกทั้งพระราชบัญญัติการศึกษาแห่งชาติ พุทธศักราช 2542 และที่แก้ไขเพิ่มเติม

(ฉบับที่ 3) พุทธศักราช 2553 ได้กำหนดแนวทางการจัดการศึกษา โดยยึดหลักผู้เรียนมีความสำคัญที่สุด กระบวนการจัดการศึกษาต้องส่งเสริมให้ผู้เรียนพัฒนาตามธรรมชาติและเต็มตามศักยภาพ โดยจัดเนื้อหาสาระและกิจกรรมให้สอดคล้องกับความสนใจและความถนัดของผู้เรียน คำนึงถึงความแตกต่างระหว่างบุคคล ฝึกทักษะกระบวนการคิด การจัดการ การเผชิญสถานการณ์ ประกอบกับมีการเปลี่ยนแปลงอย่างรวดเร็วของสังคมเทคโนโลยี ก่อให้เกิดทั้งผลดีและผลเสียต่อการดำเนินชีวิตในปัจจุบันของบุคคล ทำให้เกิดความยุ่งยากซับซ้อนมากยิ่งขึ้น จำเป็นต้องมีการปรับเปลี่ยนวิถีการดำเนินชีวิตให้สามารถดำรงอยู่ในสังคมได้อย่างมีคุณค่า มีศักดิ์ศรี มีความสุขบนพื้นฐานของเศรษฐกิจพอเพียงและยั่งยืนซึ่งแนวทางดังกล่าวสอดคล้องกับนโยบายของกระทรวงศึกษาธิการในการพัฒนาเยาวชนของชาติเข้าสู่โลกยุคศตวรรษที่ 21 โดยมุ่งส่งเสริมผู้เรียนมีคุณธรรม รักความเป็นไทย ให้มีทักษะการคิดวิเคราะห์และคิดสร้างสรรค์ มีทักษะด้านเทคโนโลยี สามารถทำงาน และอยู่ร่วมกับผู้อื่นในสังคมโลกได้อย่างสันติ

หลักสูตรแกนกลางการศึกษาขั้นพื้นฐาน พุทธศักราช 2551 มุ่งพัฒนาผู้เรียนทุกคนซึ่งเป็นกำลังของชาติให้เป็นมนุษย์ที่มีความสมดุลทั้งทางด้านร่างกาย ความรู้ คุณธรรม มีจิตสำนึกในความเป็นพลเมืองไทยและพลโลก ยึดมั่นในการปกครองตามระบอบประชาธิปไตยอันมีพระมหากษัตริย์ทรงเป็นประมุข มีความรู้และทักษะพื้นฐาน รวมทั้งเจตคติที่จำเป็นต่อการศึกษา การประกอบอาชีพและการศึกษาตลอดชีวิต โดยมุ่งเน้นผู้เรียนเป็นสำคัญบนพื้นฐานความเชื่อว่าทุกคนสามารถเรียนรู้และพัฒนาตนเองได้เต็มตามศักยภาพ การพัฒนาที่สำคัญ คือ การพัฒนาที่สมดุลอย่างเป็นองค์รวมทุกด้านเพื่อความเป็นมนุษย์ที่สมบูรณ์ มีพื้นฐานทางจริยศาสตร์ ความเป็นคนดีทั้งร่างกาย สติปัญญา อารมณ์ และสังคม ผู้เรียนทุกคนในระดับการศึกษาขั้นพื้นฐานต้องสร้างองค์ความรู้ ทักษะหรือกระบวนการเรียนรู้ และคุณลักษณะอันพึงประสงค์ จึงจำเป็นต้องเรียนรู้ทั้ง 8 กลุ่มสาระการเรียนรู้ คือ ภาษาไทย คณิตศาสตร์ วิทยาศาสตร์ สังคมศึกษา ศาสนา และวัฒนธรรม สุขศึกษาและพลศึกษา ศิลปะ การงานอาชีพและเทคโนโลยี ภาษาต่างประเทศ และกิจกรรมพัฒนาผู้เรียน ซึ่งเป็นการบูรณาการองค์ความรู้ ทักษะและเจตคติที่เกิดจากการเรียนรู้ทั้ง 8 กลุ่มสาระการเรียนรู้ และประสบการณ์ของผู้เรียนมาปฏิบัติ เพื่อเสริมสร้างสมรรถนะที่สำคัญและคุณลักษณะอันพึงประสงค์ของผู้เรียนตามหลักสูตรแกนกลางการศึกษาขั้นพื้นฐาน พุทธศักราช 2551

ด้วยเหตุผลดังกล่าว  **กิจกรรมพัฒนาผู้เรียน**  จึงเป็นส่วนหนึ่งของหลักสูตรแกนกลางการศึกษาขั้นพื้นฐาน พุทธศักราช 2551 ที่ช่วยให้ผู้เรียนได้นำองค์ความรู้ ทักษะจากการเรียนรู้และประสบการณ์ของผู้เรียนมาปฏิบัติกิจกรรมพัฒนาผู้เรียนมาปฏิบัติกิจกรรมพัฒนาตนเองเพื่อเป็น**คนดี** มีคุณธรรม จริยธรรม มีวินัย และมีจิตสำนึกสาธารณะที่ดีงาม เป็น**คนมีปัญญา**ในการใช้ทักษะชีวิต การคิด การสื่อสาร การแก้ปัญหา และการใช้เทคโนโลยี และเป็น**คนมีความสุข**ในการดำเนินชีวิตอย่างพอเพียง โดยอยู่ร่วมกับผู้อื่นในสังคมได้อย่างสร้างสรรค์

**2. การจัดกิจกรรมพัฒนาผู้เรียนตามหลักสูตร**

กิจกรรมพัฒนาผู้เรียนตามหลักสูตรแกนกลางการศึกษาขั้นพื้นฐาน พุทธศักราช 2551 มุ่งพัฒนาให้ผู้เรียนได้พัฒนาตนเองตามศักยภาพ พัฒนาอย่างรอบด้านเพื่อความเป็นมนุษย์ที่สมบูรณ์ ทั้งร่างกาย สติปัญญา อารมณ์ และสังคม เสริมสร้างให้เป็นผู้มีศีลธรรม จริยธรรม มีระเบียบวินัย ปลูกฝังและสร้างจิตสำนึกของการทำประโยชน์เพื่อสังคม สามารถจัดการตนเองได้ และอยู่ร่วมกับผู้อื่นได้อย่างมีความสุข กิจกรรมพัฒนาผู้เรียนมุ่งพัฒนาผู้เรียนให้ใช้องค์ความรู้ ทักษะ และเจตคติจากการเรียนรู้ 8 กลุ่มสาระการเรียนรู้ และประสบการณ์ของผู้เรียนมาปฏิบัติกิจกรรมเพื่อช่วยให้ผู้เรียนเกิดสมรรถนะสำคัญได้แก่ ความสามารถในการสื่อสาร ความสามารถในการคิด ความสามารถในการแก้ปัญหา ความสามารถในการใช้ทักษะชีวิต และความสามารถในการใช้เทคโนโลยี ซึ่งจะส่งผลในการพัฒนาผู้เรียนให้มีคุณลักษณะอันพึงประสงค์ ได้แก่ รักชาติ ศาสน์ กษัตริย์ ซื่อสัตย์สุจริต มีวินัย ใฝ่เรียนรู้ อยู่อย่างพอเพียง มุ่งมั่นในการทำงาน รักความเป็นไทย และมีจิตสาธารณะ เกิดทักษะการทำงาน และอยู่ร่วมกับผู้อื่นในสังคมได้อย่างมีความสุขในฐานะพลเมืองไทยและพลโลก

กิจกรรมพัฒนาผู้เรียนตามหลักสูตรแกนกลางการศึกษาขั้นพื้นฐาน พุทธศักราช 2551 ประกอบด้วยกิจกรรม 3 ลักษณะ ดังนี้

**1. กิจกรรมแนะแนว**

เป็นกิจกรรมที่ส่งเสริมและพัฒนาผู้เรียนให้รู้จักตนเอง รู้รักษ์สิ่งแวดล้อม

สามารถคิดตัดสินใจ คิดแก้ปัญหา กำหนดเป้าหมาย วางแผนชีวิตทั้งด้านการเรียน และอาชีพ สามารถปรับตนได้อย่างเหมาะสม นอกจากนี้ยังช่วยให้ครูรู้จักและเข้าใจผู้เรียน ทั้งยังเป็นกิจกรรมที่ช่วยเหลือและให้คำปรึกษาแก่ผู้ปกครองในการมีส่วนร่วมพัฒนาผู้เรียน

**2. กิจกรรมนักเรียน**

เป็นกิจกรรมที่มุ่งพัฒนาความเป็นระเบียบวินัย ความเป็นผู้นำ ผู้ตามที่ดี

ความรับผิดชอบ การทำงานร่วมกัน การรู้จักแก้ปัญหา การตัดสินใจที่เหมาะสม ความมีเหตุผล การช่วยเหลือแบ่งปัน เอื้ออาทร สมานฉันท์ โดยจัดให้สอดคล้องกับความสามารถ ความถนัด และความสนใจของผู้เรียน ให้ได้ปฏิบัติด้วยตนเองในทุกขั้นตอน ได้แก่ การศึกษาวิเคราะห์ วางแผน ปฏิบัติตามแผนประเมิน และปรับปรุงการทำงาน เน้นการทำงานร่วมกันเป็นกลุ่มตามความเหมาะสมและสอดคล้องกับวุฒิภาวะของผู้เรียนและบริบทของสถานศึกษาและท้องถิ่น กิจกรรมนักเรียนประกอบด้วย

2.1 กิจกรรมลูกเสือ เนตรนารี ยุวกาชาด ผู้บำเพ็ญประโยชน์ และ นักศึกษา

วิชาทหาร

2.2 กิจกรรมชุมนุม ชมรม

**3. กิจกรรมเพื่อสังคมและสาธารณประโยชน์**

เป็นกิจกรรมที่ส่งเสริมให้ผู้เรียนบำเพ็ญตนให้เป็นประโยชน์ต่อสังคม ชุมชน

และท้องถิ่น ตามความสนใจในลักษณะอาสาสมัคร เพื่อแสดงถึงความรับผิดชอบ ความดีงาม ความเสียสละต่อสังคม และการมีจิตสาธารณะ เช่น กิจกรรมอาสาพัฒนาต่างๆ กิจกรรมสร้างสรรค์สังคม (กระทรวงศึกษาธิการ, 2551) กิจกรรมพัฒนาผู้เรียนตามหลักสูตรแกนกลางการศึกษาขั้นพื้นฐาน พุทธศักราช 2551 ทั้ง 3 ลักษณะ คือ กิจกรรมแนะแนว กิจกรรมนักเรียน และกิจกรรรมเพื่อสังคมและสาธารณประโยชน์ เมื่อผู้เรียนไปปฏิบัติกิจกรรมแล้วนำไปสู่เป้าหมายเพื่อเสริมสร้างสมรรถนะสำคัญ และคุณลักษณะอันพึงประสงค์ของผู้เรียนตามหลักสูตรแกนกลางการศึกษาขั้นพื้นฐาน พุทธศักราช 2551 มีความสัมพันธ์เชื่อมโยงกัน ดังภาพ

**สมรรถนะสำคัญ**

**และ**

**กิจกรรมนักเรียน**

**- กิจกรรมลูกเสือ เนตรนารี ยุวกาชาด**

**ผู้บำเพ็ญประโยชน์ และนักศึกษาวิชาทหาร**

**- กิจกรรมชุมนุม ชมรม**

**เป้าหมาย**

**กิจกรรมเพื่อสังคม**

**และสาธารณะประโยชน์**

**กิจกรรมแนะแนว**

**3. เป้าหมายของกิจกรรมพัฒนาผู้เรียน**

การจัดกิจกรรมพัฒนาผู้เรียนมุ่งส่งเสริมและพัฒนาให้ผู้เรียนใช้ความรู้ ทักษะและประสบการณ์จากการเรียนรู้ไปพัฒนาตนเองให้เกิดสมรรถนะสำคัญ 5 ประการ ได้แก่

1. ความสามารถในการสื่อสาร

เป็นความสามารถในการรับและส่งสาร มีวัฒนธรรมในการใช้ภาษาถ่ายทอดความคิด ความรู้ ความเข้าใจ ความรู้สึก และทัศนะของตนเองเพื่อแลกเปลี่ยนตนเองและสังคม รวมทั้งการเจรจาต่อรองเพื่อขจัดและลดปัญหาความขัดแย้งต่างๆ การเลือกรับหรือไม่รับข้อมูลข่าวสารด้วยหลักเหตุผล และความถูกต้อง ตลอดจนการเลือกใช้วิธีการสื่อสารที่มีประสิทธิภาพโดยคำนึงถึงผลกระทบที่มีต่อตนเองและสังคม

2. ความสามารถในการคิด

เป็นความสามารถในการคิดวิเคราะห์ การคิดสังเคราะห์ การคิดอย่างมีวิจารณญาณ และการคิดเป็นระบบ เพื่อนำไปสู่การสร้างองค์ความรู้หรือสารสนเทศเพื่อการตัดสินใจเกี่ยวกับตนเองและสังคมได้อย่างมีความสุข

3. ความสามารถในการแก้ปัญหา

เป็นความสามารถในการแก้ปัญหาและอุปสรรคต่างๆ ที่เผชิญได้อย่างถูกต้องเหมาะสมบนพื้นฐานของหลักเหตุผล คุณธรรมและข้อมูลสารสนเทศ เข้าใจความสัมพันธ์และการเปลี่ยนแปลงของเหตุการณ์ต่างๆ ในสังคม แสวงหาความรู้ ประยุกต์ความรู้มาใช้ในการป้องกันและแก้ไขปัญหาและมีการตัดสินใจที่มีประสิทธิภาพ โดยคำนึงถึงผลกระทบที่เกิดขึ้นต่อตนเอง สังคม และสิ่งแวดล้อม

4. ความสามารถในการใช้ทักษะชีวิต

เป็นความสามารถในการนำกระบวนการต่างๆ ไปใช้ในการดำเนินชีวิตประจำวัน การเรียนรู้ด้วยตนเอง การเรียนรู้อย่างต่อเนื่อง การทำงาน และการอยู่ร่วมกันในสังคมด้วยการสร้างเสริมความสัมพันธ์อันดีระหว่างบุคคล การจัดการปัญหาและความขัดแย้งต่างๆ อย่างเหมาะสม การปรับตัวให้ทันกับการเปลี่ยนแปลงของสังคม และสภาพแวดล้อมและการรู้จักหลีกเลี่ยงพฤติกรรมไม่พึงประสงค์ที่ส่งผลกระทบต่อตนเองและผู้อื่น

5. ความสามารถในการใช้เทคโนโลยี

เป็นความสามารถในการเลือกและใช้เทคโนโลยีด้านต่างๆ และมีทักษะกระบวนการทางเทคโนโลยี เพื่อการพัฒนาตนเองและสังคมในด้านการเรียนรู้ การสื่อสาร

การทำงาน การแก้ปัญหาอย่างสร้างสรรค์ ถูกต้องเหมาะสมและมีคุณธรรม

อันจะนำไปสู่คุณลักษณะอันพึงประสงค์ 8 ประการ ตามหลักสูตรแกนกลางการศึกษาขั้นพื้นฐาน พุทธศักราช 2551 ได้แก่

1. รักชาติ ศาสน์ กษัตริย์

2. ซื่อสัตย์สุจริต

3. มีวินัย

4. ใฝ่เรียนรู้

5. อยู่อย่างพอเพียง

6. มุ่งมั่นในการทางาน

7. รักความเป็นไทย

8. มีจิตสาธารณะ

**4. แนวการจัดกิจกรรมพัฒนาผู้เรียน**

1. ให้ผู้เรียนปฏิบัติกิจกรรมตามความสนใจ

2. ให้ผู้เรียนได้ปฏิบัติกิจกรรมผ่านประสบการณ์ที่หลากหลาย ฝึกการทำงานที่สอดคล้องกับชีวิตจริง ตลอดจนสะท้อนความรู้ ทักษะ และประสบการณ์ของผู้เรียน

3. จัดกิจกรรมอย่างสมดุลทั้ง 3 ลักษณะ คือ กิจกรรมแนะแนว กิจกรรมนักเรียน และกิจกรรมเพื่อสังคมและสาธารณประโยชน์ โดยจัดกิจกรรมรายบุคคล กิจกรรมกลุ่ม ทั้งในและนอกสถานที่อย่างสม่ำเสมอและต่อเนื่อง

4. จัดกิจกรรมให้ผู้เรียนเป็นผู้ดำเนินการ โดยการศึกษาและใช้ข้อมูลประกอบการวางแผนอย่างเป็นระบบ เน้นการคิดวิเคราะห์และใช้ความคิดสร้างสรรค์ในการดำเนินกิจกรรม

5. ใช้กระบวนการมีส่วนร่วมและการเรียนรู้แบบร่วมมือมากกว่าเน้นการแข่งขันบนพื้นฐานการปฏิบัติตามวิถีประชาธิปไตย

6. จัดให้มีการแลกเปลี่ยนเรียนรู้และเผยแพร่กิจกรรม

**5. ขอบข่ายการจัดกิจกรรมพัฒนาผู้เรียน**

­สถานศึกษาต้องจัดกิจกรรมให้ครบทั้ง 3 ลักษณะ คือ กิจกรรมแนะแนว กิจกรรมนักเรียน และกิจกรรมเพื่อสังคมและสาธารณประโยชน์ โดยสามารถจัดกิจกรรมพัฒนาผู้เรียนได้หลากหลายรูปแบบและวิธีการ โดยมีขอบเขตดังนี้

1. เป็นกิจกรรมที่ส่งเสริมการเรียนรู้ 8 กลุ่มสาระการเรียนรู้ให้กว้างขวางลึกซึ้งยิ่งขึ้น ในลักษณะเป็นกระบวนการเชิงบูรณาการโดยยึดหลักคุณธรรมจริยธรรม ตลอดจนสามารถ

บูรณาการระหว่างกิจกรรมแนะแนว กิจกรรมนักเรียน และกิจกรรมเพื่อสังคมและสาธารณประโยชน์

2. เป็นกิจกรรมที่ตอบสนองความสนใจ ความถนัด และความต้องการของผู้เรียนตามความแตกต่างระหว่างบุคคล เน้นการให้ผู้เรียนเห็นคุณค่าของวิชาความรู้ อาชีพ และการดำเนินชีวิตที่ดีงาม ตลอดจนเห็นแนวทางในการศึกษาต่อและการประกอบอาชีพ

3. เป็นกิจกรรมที่ปลูกฝังและส่งเสริมจิตสำนึกทำประโยชน์ต่อสังคมในลักษณะต่างๆ สนับสนุนค่านิยมที่ดีงามและเสริมสร้างคุณลักษณะอันพึงประสงค์ ตามหลักสูตรแกนกลาง

4. เป็นกิจกรรมที่ฝึกการทำงานและการให้บริการด้านต่าง ๆ ทั้งที่เป็นประโยชน์ต่อตนเองและส่วนรวมเพื่อเสริมสร้างความมีน้ำใจ ความเอื้ออาทร ความเป็นพลเมืองดี และความรับผิดชอบต่อตนเอง ครอบครัว และสังคม

**ขอบข่ายการจัดกิจกรรมพัฒนาผู้เรียน ตามหลักสูตรแกนกลางการศึกษาขั้นพื้นฐาน พุทธศักราช 2551**

**- กิจกรรมลูกเสือ เนตรนารี**

**- กิจกรรมยุวกาชาด**

**- กิจกรรมผู้บำเพ็ญประโยชน์**

**- กิจกรรมนักศึกษาวิชาทหาร**

**ด้านการศึกษา**

**ด้านการงานและอาชีพ**

**เป้าหมาย**

**กิจกรรมนักเรียน**

**กิจกรรมแนะแนว**

**กิจกรรมจิตอาสา**

**กิจกรรมเพื่อสังคม**

**และสาธารณะประโยชน์**

3

**- กิจกรรมชุมนุม ชมรม**

**ด้านชีวิตและสังคม**

**สมรรถนะสำคัญ**

**และ**

**6. โครงสร้างการจัดกิจกรรมพัฒนาผู้เรียน**

โครงสร้างเวลาการจัดกิจกรรมพัฒนาผู้เรียนในแต่ละระดับชั้นตามหลักสูตรแกนกลางการศึกษาขั้นพื้นฐาน พุทธศักราช 2551

|  |  |  |  |  |  |  |
| --- | --- | --- | --- | --- | --- | --- |
| **กิจกรรม** | **มัธยมศึกษาตอนต้น** | | | **มัธยมศึกษาตอนปลาย** | | |
| **ม.1** | **ม.2** | **ม.3** | **ม.4** | **ม.5** | **ม.6** |
| **- กิจกรรมแนะแนว** | 40 | 40 | 40 | 40 | 40 | 40 |
| **- กิจกรรมนักเรียน** | 40 | 40 | 40 | 40 | 40 | 40 |
| **- กิจกรรมชุมนุม ชมรม** | 40 | 40 | 40 | 40 | 40 | 40 |
| **- กิจกรรมเพื่อสังคมและ**  **สาธารณประโยชน์** | 40 ชม. | | | 40 ชม. | | |
| **รวม** | 160 | 160 | 160 | 160 | 160 | 160 |

ตามหลักสูตรแกนกลางการศึกษาขั้นพื้นฐาน พุทธศักราช 2551 ได้กำหนดโครงสร้างเวลาในการจัดกิจกรรมพัฒนาผู้เรียนในชั้นมัธยมศึกษาปีที่ 1 มัธยมศึกษาปีที่ 2 และมัธยมศึกษาปีที่ 3 ปีละ 160 ชั่วโมง และชั้นมัธยมศึกษาปีที่ 4 มัธยมศึกษาปีที่ 5 และมัธยมศึกษาปีที่ 6 ปีละ 160 ชั่วโมง เป็นเวลาสำหรับปฏิบัติกิจกรรมแนะแนว กิจกรรมนักเรียน และกิจกรรมเพื่อสังคมและสาธารณประโยชน์ สำหรับกิจกรรมเพื่อสังคมและสาธารณะประโยชน์ให้สถานศึกษาจัดเวลาให้ผู้เรียนได้ปฏิบัติกิจกรรม ดังนี้

ระดับมัธยมศึกษาตอนต้น (ม.1 – 3) รวม 3 ปี จำนวน 40 ชั่วโมง

ระดับมัธยมศึกษาตอนปลาย (ม.4 – 6) รวม 3 ปี จำนวน 40 ชั่วโมง

การจัดสรรเวลาของกิจกรรมพัฒนาผู้เรียนขึ้นอยู่กับการบริหารจัดการของสถานศึกษา ทั้งนี้ให้เป็นไปตามโครงสร้างเวลาของหลักสูตร และผู้เรียนต้องได้รับการพัฒนาและฝึกปฏิบัติกิจกรรมทั้ง 3 ลักษณะ อย่างสม่ำเสมอและต่อเนื่องทุกปีจนจบการศึกษาตามหลักสูตรแกนกลางการศึกษาขั้นพื้นฐาน พุทธศักราช 2551

**7. การประเมินกิจกรรมพัฒนาผู้เรียน**

การประเมินกิจกรรมพัฒนาผู้เรียนตามหลักสูตรแกนกลางการศึกษาขั้นพื้นฐาน พุทธศักราช 2551 เป็นการประเมินโดยผู้เรียนต้องมีเวลาเข้าร่วมกิจกรรม ปฏิบัติกิจกรรมและมีผลงาน / ชิ้นงาน / คุณลักษณะผ่านการประเมินตามเกณฑ์ที่สถานศึกษากำหนด

**7.1 หลักการ**

การประเมินกิจกรรมพัฒนาผู้เรียนตามหลักสูตรแกนกลางการศึกษาขั้นพื้นฐาน

พุทธศักราช 2551 เป็นการประเมินการปฏิบัติกิจกรรมหรือผลงาน / ชิ้นงาน / คุณลักษณะของผู้เรียนเป็นระยะอย่างต่อเนื่อง มุ่งเน้นให้ผู้เรียนค้นหาศักยภาพของตน สะท้อนแนวคิดจากการปฏิบัติกิจกรรม การทำงานกลุ่ม และการมีจิตสาธารณะ โดยมุ่งให้ทุกฝ่ายที่เกี่ยวข้องมีส่วนร่วมในการประเมิน

**7.2 แนวทางการประเมิน**

การประเมินกิจกรรมพัฒนาผู้เรียน มีแนวทางในการประเมินตามแผนภาพ ดังนี้

**กิจกรรมพัฒนาผู้เรียน**

**ซ่อมเสริม**

**ผ่าน**

**ไม่ผ่าน**

**กิจกรรมแนะแนว**

**กิจกรรมเพื่อสังคมและสาธารณประโยชน์**

**กิจกรรมนักเรียน**

**ประเมิน**

**เกณฑ์การประเมิน**

**1. เวลาเข้าร่วมกิจกรรม**

**2. การปฏิบัติกิจกรรม**

**3. ผลงาน/ชิ้นงาน**

**คุณลักษณะของผู้เรียน**

**ส่งผลการประเมิน**

สถานศึกษาควรกำหนดแนวทางที่ชัดเจนในการะประเมินกิจกรรมพัฒนาผู้เรียน 2 ประการ คือ การประเมินกิจกรรมพัฒนาผู้เรียนรายกิจกรรม และการประเมินกิจกรรมพัฒนาผู้เรียนเพื่อการตัดสิน

***1. การประเมินกิจกรรมผู้เรียนรายกิจกรรม***

การประเมินกิจกรรมพัฒนาผู้เรียนรายกิจกรรม มีแนวปฏิบัติดังนี้

1.1 ตรวจสอบเวลาเข้าร่วมกิจกรรมของผู้เรียนให้เป็นไปตามเกณฑ์ที่

สถานศึกษากำหนด

1.2 ประเมินกิจกรรมพัฒนาผู้เรียนจากการปฏิบัติกิจกรรม และผลงาน

/ ชิ้นงาน /คุณลักษณะของผู้เรียนตามเกณฑ์ที่สถานศึกษากำหนด

ด้วยวิธีการที่หลากหลาย เน้นการมีส่วนร่วมของผู้มีส่วนเกี่ยวข้อง

ในการปฏิบัติกิจกรรม

1.3 ผู้เรียนมีเวลาเข้าร่วมกิจกรรม มีการปฏิบัติกิจกรรม และมีผลงาน

/ ชิ้นงาน / คุณลักษณะตามเกณฑ์ที่สถานศึกษากำหนด เป็นผู้ผ่าน

เกณฑ์การประเมินกิจกรรมพัฒนาผู้เรียนรายกิจกรรม และนำผล

การประเมินไปบันทึกในระเบียบแสดงผลการเรียน

1.4 ผู้เรียนที่มีผลการประเมินไม่ผ่านเกณฑ์ในเวลาการเข้าร่วมกิจกรรม

การปฏิบัติกิจกรรมและผลงาน / ชิ้นงาน / คุณลักษณะตามที่

สถานศึกษากำหนด ครูหรือผู้รับผิดชอบต้องดำเนินการซ่อมเสริม

และประเมินจนผ่าน ทั้งนี้ควรดำเนินการให้เสร็จสิ้นในปีการศึกษา

นั้น ๆ ยกเว้นมีเหตุสุดวิสัยให้อยู่ในดุลพินิจของสถานศึกษา

***2. การประเมินกิจกรรมพัฒนาผู้เรียนเพื่อการตัดสิน***

การประเมินกิจกรรมพัฒนาผู้เรียนเพื่อตัดสินเลื่อนชั้นและจบระดับการศึกษา

เป็นการประเมินการผ่านกิจกรรมพัฒนาผู้เรียนเป็นรายปี / รายภาค เพื่อสรุปผลการผ่านในแต่ละกิจกรรม สรุปผลรวมเพื่อเลื่อนชั้นและประมวลผลรวมในปีสุดท้ายเพื่อการจบแต่ละระดับการศึกษา โดยการดำเนินการดังกล่าวมีแนวปฏิบัติ ดังนี้

2.1 กำหนดให้ผู้รับผิดชอบในการรวบรวมข้อมูลเกี่ยวกับการร่วม

กิจกรรมพัฒนาผู้เรียนทุกคนตลอดระดับการศึกษา

2.2 ผู้รับผิดชอบสรุปและตัดสินผลการร่วมกิจกรรมพัฒนาผู้เรียนของ

ผู้เรียนเป็นรายบุคคลตามเกณฑ์ที่สถานศึกษากำหนด เกณฑ์การ

จบ แต่ละระดับการศึกษาที่สถานศึกษากำหนดนั้น ผู้เรียนจะต้อง

ผ่านกิจกรรม 3 กิจกรรมสำคัญ ดังนี้

2.2.1 กิจกรรมแนะแนว

2.2.2 กิจกรรมนักเรียน ได้แก่

1) กิจกรรมลูกเสือ เนตรนารี ยุวกาชาด

ผู้บำเพ็ญประโยชน์ และนักศึกษาวิชาทหาร

โดยเลือกเพียง 1 กิจกรรม

2) กิจกรรมชุมนุม ชมรม

2.2.3 กิจกรรมเพื่อสังคมและสาธารณประโยชน์

2.3 ผู้รับผิดชอบเสนอผลการประเมินต่อคณะอนุกรรมการกลุ่มสาระ

การเรียนรู้และกิจกรรมพัฒนาผู้เรียนเพื่อให้ความเห็นชอบ

2.4 ผู้รับผิดชอบเสนอผู้บริหารสถานศึกษาพิจารณาเพื่ออนุมัติผลการ

ประเมินกิจกรรมพัฒนาผู้เรียนผ่านเกณฑ์การจบแต่ละระดับ

การศึกษา

**7.3 เกณฑ์การตัดสิน**

ผู้เรียนจะต้องได้รับการประเมินกิจกรรมพัฒนาผู้เรียนและผ่านเกณฑ์ตามที่

สถานศึกษากำหนด โดยกำหนดเกณฑ์ในการประเมินอย่างเหมาะสม ดังนี้

1. กำหนดคุณภาพหรือเกณฑ์ในการประเมินตามหลักสูตรแกนกลางการศึกษาขั้นพื้นฐานกำหนดไว้ 2 ระดับ คือ ผ่าน และไม่ผ่าน

2. กำหนดประเด็นการประเมินให้สอดคล้องตามวัตถุประสงค์ในแต่ละกิจกรรมและกำหนดเกณฑ์การผ่านการประเมิน ดังนี้

2.1 เกณฑ์การตัดสินผลการประเมินรายกิจกรรม

ผ่าน หมายถึง ผู้เรียนมีเวลาเข้าร่วมกิจกรรมครบตามเกณฑ์

ปฏิบัติกิจกรรม

และมีผลงาน / ชิ้นงาน / คุณลักษณะตามเกณฑ์

ที่สถานศึกษากำหนด

ไม่ผ่าน หมายถึง ผู้เรียนมีเวลาเข้าร่วมกิจกรรมไม่ครบตามเกณฑ์

ไม่ผ่านการ

ปฏิบัติกิจกรรมหรือมีผลงาน / ชิ้นงาน /

คุณลักษณะไม่เป็นไปตามเกณฑ์ที่สถานศึกษา

กำหนด

2.2 เกณฑ์การตัดสินผลการประเมินกิจกรรมพัฒนาผู้เรียนรายปี / รายภาค

ผ่าน หมายถึง ผู้เรียนมีผลการประเมินระดับ “ผ่าน**”** ใน

กิจกรรมสำคัญทั้ง 3 กิจกรรม คือ กิจกรรมแนะ

แนว กิจกรรมนักเรียนและกิจกรรมเพื่อสังคม

และสาธารณประโยชน์

ไม่ผ่าน หมายถึง ผู้เรียนมีผลการประเมินระดับ “ไม่ผ่าน” ใน

กิจกรรมสำคัญ กิจกรรมใดกิจกรรมหนึ่งจาก 3

กิจกรรม คือ กิจกรรมแนะแนว กิจกรรม

นักเรียน กิจกรรมเพื่อสังคมและ

สาธารณประโยชน์

2.3 เกณฑ์การตัดสินผลการประเมินกิจกรรมพัฒนาผู้เรียนเพื่อจบระดับ

การศึกษา

ผ่าน หมายถึง ผู้เรียนมีผลการประเมินระดับ “ผ่าน” ทุกชั้นปี

ไม่ผ่าน หมายถึง ผู้เรียนมีผลการประเมินระดับ “ไม่ผ่าน” บางชั้น

ปี ในระดับการศึกษานั้น

**7.4 แนวทางการแก้ไขนักเรียนกรณีไม่ผ่านเกณฑ์**

กรณีที่ผู้เรียนไม่ผ่านกิจกรรมให้เป็นหน้าที่ของครูหรือผู้รับผิดชอบกิจกรรมนั้น ๆ ที่จะต้องซ่อมเสริมโดยให้ผู้เรียนดำเนินกิจกรรมจนครบตามเวลาที่ขาดหรือปฏิบัติกิจกรรมให้บรรลุตามวัตถุประสงค์ของกิจกรรมนั้น แล้วจึงประเมินให้ผ่านกิจกรรมเพื่อบันทึกในระเบียนแสดงผลการเรียน ยกเว้นมีเหตุสุดวิสัยให้รายงานผู้บริหารเพื่อดำเนินการช่วยเหลือผู้เรียนอย่างเหมาะสมเป็นรายกรณีไป

**7.5 ข้อเสนอแนะ**

การประเมินการเข้าร่วมกิจกรรมพัฒนาผู้เรียนนั้น จะต้องคำนึงถึงสิ่งต่อไปนี้

1. ผู้เรียนมีเวลาเข้าร่วมกิจกรรมของผู้เรียนตามเกณฑ์ที่สถานศึกษากำหนดโดย

สถานศึกษาควรกำหนดเวลาไม่น้อยกว่าร้อยละ 80 ของเวลาเรียนแต่ละกิจกรรม สำหรับกิจกรรมเพื่อสังคมและสาธารณประโยชน์ผู้เรียนต้องปฏิบัติกิจกรรมครบตามโครงสร้างเวลาเรียน

2. ผู้เรียนมีผลการปฏิบัติกิจกรรม และมีผลงาน / ชิ้นงาน / คุณลักษณะตามเกณฑ์ที่สถานศึกษากำหนด โดยอาจจัดให้ผู้เรียนแสดงผลงาน แฟ้มสะสมงาน หรือจัดนิทรรศการ

3. สถานศึกษาอาจจัดกิจกรรมในลักษณะบูรณาการในกิจกรรมหรือโครงการต่างๆ เช่น กิจกรรมโฮมรูม กิจกรรมวันสำคัญ กิจกรรมบำเพ็ญประโยชน์ เป็นต้น ซึ่งสถานศึกษาสามารถประเมินผลการเข้าร่วมกิจกรรมดังกล่าวและนำมาเป็นส่วนหนึ่งในการประเมินกิจกรรมพัฒนาผู้เรียนได้

4. การจัดกิจกรรมพัฒนาผู้เรียนควรมรองค์ประกอบในการดำเนินการ ดังนี้

4.1 มีครูที่ปรึกษากิจกรรม ครูประจำชั้น และมีแผนการดำเนินกิจกรรม

4.2 มีหลักฐาน ชิ้นงาน หรือแฟ้มสะสมผลงาน

4.3 มีผู้รับรองการเข้าร่วมกิจกรรม

4.4 มีรายงานแสดงการเข้าร่วมกิจกรรม

**8. หน้าที่และความรับผิดชอบของบุคลากรงานกิจกรรมพัฒนาผู้เรียน**

การดำเนินกิจกรรมพัฒนาผู้เรียนให้มีประสิทธิภาพ จำเป็นอย่างยิ่งที่ต้องกำหนดบทบาทหน้าที่ของบุคลากรที่เกี่ยวข้อง ซึ่งสถานศึกษาสามารถนำไปเป็นแนวทางในการปฏิบัติได้ตามความเหมาะสม

**8.1 ผู้อำนวยการโรงเรียน**

1. กำหนดแผนการจัดกิจกรรมพัฒนาผู้เรียนไว้ในหลักสูตรสถานศึกษาและโดย

การมีส่วนร่วมของทุกฝ่าย

2. ชี้แจง ทำความเข้าใจ และสร้างความตระหนักให้บุคลากรและผู้มี

ส่วนเกี่ยวข้องทุกคนเห็นคุณค่าและร่วมมือในการจัดกิจกรรมพัฒนาผู้เรียน

3. พัฒนาและส่งเสริมสนับสนุนให้ครูมีความรู้ ความสามารถ ความเชี่ยวชาญ

และมีความทันสมัยในการจัดกิจกรรมพัฒนาผู้เรียนที่หลากหลายสอดคล้องกับความต้องการของผู้เรียนและสถานการณ์ปัจจุบันอย่างต่อเนื่องและมีประสิทธิภาพ

4. สร้างเครือข่ายและประสานความร่วมมือและความเข้าใจอันดีระหว่าง

สถานศึกษากับผู้เรียน ผู้ปกครอง ชุมชน องค์กรภาครัฐ และภาคเอกชนเพื่อสนับสนุนการจัดกิจกรรม

5. นิเทศ ติดตาม ให้คาปรึกษา ประเมินผล และสร้างขวัญและกำลังใจแก่

ผู้ปฏิบัติงานในการจัดกิจกรรมพัฒนาผู้เรียน

6. แลกเปลี่ยนเรียนรู้และเผยแพร่ผลงานที่ประสบผลสำเร็จกับหน่วยงานและ

บุคลากรที่เกี่ยวข้อง

**8.2 รองผู้อำนวยการ กลุ่มบริหารวิชาการ** ปฏิบัติหน้าที่ดังนี้

1. กำกับ ดูแล ติดตาม การปฏิบัติงาน งานกิจกรรมพัฒนาผู้เรียน

2. ดูแลให้คำปรึกษาการจัดกิจกรรมลูกเสือ

3. ปฏิบัติหน้าที่แทนผู้อำนวยการโรงเรียน เมื่อผู้อำนวยการโรงเรียน

ไม่สามารถปฏิบัติหน้าที่ได้

4. ปฏิบัติหน้าที่ตามที่ได้รับมอบหมาย

**8.3** **รองผู้อำนวยการ กลุ่มบริหารทั่วไป** ปฏิบัติหน้าที่ดังนี้

1. ดูแลให้คำปรึกษาการจัดกิจกรรมผู้บำเพ็ญประโยชน์

2. ปฏิบัติหน้าที่แทนผู้อำนวยการโรงเรียน เมื่อผู้อำนวยการโรงเรียน

ไม่สามารถปฏิบัติหน้าที่ได้

3. ปฏิบัติหน้าที่ตามที่ได้รับมอบหมาย

**8.4** **รองผู้อำนวยการ กลุ่มบริหารงานบุคคลและกิจการนักเรียน** ปฏิบัติหน้าที่ดังนี้

1. ดูแลให้คำปรึกษาการจัดกิจกรรมเนตรนารี และนักศึกษาวิชาทหาร

2. ปฏิบัติหน้าที่แทนผู้อำนวยการโรงเรียน เมื่อผู้อำนวยการโรงเรียน

ไม่สามารถปฏิบัติหน้าที่ได้

3. ปฏิบัติหน้าที่ตามที่ได้รับมอบหมาย

**8.5** **รองผู้อำนวยการ กลุ่มบริหารธุรการและงบประมาณ** ปฏิบัติหน้าที่ดังนี้

1. ดูแลให้คำปรึกษาการจัดกิจกรรมยุวกาชาด

2. ปฏิบัติหน้าที่แทนผู้อำนวยการโรงเรียน เมื่อผู้อำนวยการโรงเรียน

ไม่สามารถปฏิบัติหน้าที่ได้

3. ปฏิบัติหน้าที่ตามที่ได้รับมอบหมาย

**8.6 หัวหน้างานกิจกรรมพัฒนาผู้เรียน** ปฏิบัติหน้าที่ดังนี้

1. กำกับ ดูแล ติดตามการจัดทำแผนและโครงการงานกิจกรรมพัฒนาผู้เรียน

2. ส่งเสริมสนับสนุนให้ครูที่ปรึกษากิจกรรม ทำโครงการการสอน

3. ควบคุมดูแลเพื่อให้การดำเนินงานกิจกรรมพัฒนาผู้เรียนเป็นไปตามเป้าหมาย และระเบียบแบบแผนของทางราชการ

4. ปฏิบัติงานอื่นตามที่ได้รับมอบหมาย

**8.7 รองหัวหน้างานกิจกรรมพัฒนาผู้เรียน** ปฏิบัติหน้าที่ดังนี้

1. ติดต่อประสานงานด้านกิจกรรมกับข้าราชการครูทั้งในสถานศึกษาและนอกสถานศึกษา

2. ควบคุมดูแลเพื่อให้การดำเนินงานกิจกรรมพัฒนาผู้เรียนเป็นไปตามเป้าหมาย และระเบียบแบบแผนของทางราชการ

3. ปฏิบัติหน้าที่แทนหัวหน้างานกิจกรรมพัฒนาผู้เรียน เมื่อหัวหน้างานกิจกรรมพัฒนาผู้เรียนไม่สามารถปฏิบัติหน้าที่ได้

4. ปฏิบัติงานอื่นตามที่ได้รับมอบหมาย

**8.8 หัวหน้ากิจกรรมลูกเสือ** ระดับชั้นมัธยมศึกษาปีที่ 1 ปีที่ 2 และปีที่ 3 ปฏิบัติหน้าที่ดังนี้

1. กำกับ ดูแล ติดตามการดำเนินงานกิจกรรมลูกเสือ

2. ควบคุมดูแลเพื่อให้การดำเนินงานกิจกรรมลูกเสือเป็นไปตามเป้าหมาย

3. ปฏิบัติงานอื่นตามที่ได้รับมอบหมาย

**8.9 หัวหน้ากิจกรรมเนตรนารี** ระดับชั้นมัธยมศึกษาปีที่ 1 ปีที่ 2 และปีที่ 3 ปฏิบัติหน้าที่ดังนี้

1. กำกับ ดูแล ติดตามการดำเนินงานกิจกรรมเนตรนารี

2. ควบคุมดูแลเพื่อให้การดำเนินงานกิจกรรมเนตรนารีเป็นไปตามเป้าหมาย

3. ปฏิบัติงานอื่นตามที่ได้รับมอบหมาย

**8.10 หัวหน้ากิจกรรมยุวกาชาด** ระดับชั้นมัธยมศึกษาปีที่ 1 ปีที่ 2 และปีที่ 3 ปฏิบัติหน้าที่ดังนี้

1. กำกับ ดูแล ติดตามการดำเนินงานกิจกรรมยุวกาชาด

2. ควบคุมดูแลเพื่อให้การดำเนินงานกิจกรรมยุวกาชาดเป็นไปตามเป้าหมาย

3. ปฏิบัติงานอื่นตามที่ได้รับมอบหมาย

**8.11 หัวหน้ากิจกรรมผู้บำเพ็ญประโยชน์** ระดับชั้นมัธยมศึกษาปีที่ 1 ปีที่ 2 และปีที่ 3 ปฏิบัติหน้าที่ดังนี้

1. กำกับ ดูแล ติดตามการดำเนินงานกิจกรรมผู้บำเพ็ญประโยชน์

2. ควบคุมดูแลเพื่อให้การดำเนินงานกิจกรรมผู้บำเพ็ญประโยชน์เป็นไปตามเป้าหมาย

3. ปฏิบัติงานอื่นตามที่ได้รับมอบหมาย

**8.12 หัวหน้ากิจกรรมเพื่อสังคมและสาธารณประโยชน์** ระดับชั้นมัธยมศึกษาปีที่ 4 ปีที่ 5 และปีที่ 6 ปฏิบัติหน้าที่ดังนี้

1. กำกับ ดูแล ติดตามการดำเนินงานกิจกรรมเพื่อสังคมและสาธารณประโยชน์

2. ควบคุมดูแลเพื่อให้การดำเนินงานกิจกรรมเพื่อสังคมและสาธารณประโยชน์เป็นไปตามเป้าหมาย

3. ปฏิบัติงานอื่นตามที่ได้รับมอบหมาย

**8.13 หัวหน้ากิจกรรมนักศึกษาวิชาทหาร** ระดับชั้นปีที่ 1 ปีที่ 2 และปีที่ 3ปฏิบัติหน้าที่ดังนี้

1. กำกับ ดูแล ติดตามการดำเนินงานกิจกรรมนักศึกษาวิชาทหาร

2. ควบคุมดูแลเพื่อให้การดำเนินงานกิจกรรมนักศึกษาวิชาทหารเป็นไปตามเป้าหมาย

3. ปฏิบัติงานอื่นตามที่ได้รับมอบหมาย

**8.14 งานวิชาการ** ปฏิบัติหน้าที่ดังนี้

1. กำกับ ดูแล ติดตามการดำเนินงานด้านวิชาการของงานกิจกรรมกิจกรรมพัฒนาผู้เรียน ตลอดจนเสนอเสนอแนะความคิดเห็น

2. วางแผน เสนอแนะ แนวทางแก้ไขปัญหา ปรับปรุงและพัฒนาการเรียนการสอนของงานกิจกรมพัฒนาผู้เรียน

3. รับฟังความคิดเห็น ข้อเสนอแนะ จากครูในทุกกลุ่มสาระการเรียนรู้ ในการปรับปรุงงานกิจกรรมพัฒนาผู้เรียน

4. ปฏิบัติงานอื่นตามที่ได้รับมอบหมาย

**8.15 งานวัดผลและประเมินผล** ปฏิบัติหน้าที่ดังนี้

1. กำกับ ดูแล ติดตามการดำเนินงานวัดผลและประเมินผลของงานกิจกรรมกิจกรรมพัฒนาผู้เรียน ตลอดจนเสนอเสนอแนะความคิดเห็น

2. ควบคุมและตรวจสอบการวัดและประเมินผลให้เป็นไปตามระเบียบโดยเคร่งครัด

3. ปฏิบัติงานอื่นตามที่ได้รับมอบหมาย

**8.16 งานนโยบายและแผนงาน** ปฏิบัติหน้าที่ดังนี้

1. จัดทำแผนงาน โครงการ ปฏิบัติราชการประจำปีงบประมาณจองงานกิจกรรมพัฒนาผู้เรียน

2. จัดทำและเผยแพร่ ปฏิทินปฏิบัติงานของงานกิจกรรมพัฒนาผู้เรียน

3. สรุปรายงาน ผลการดำเนินงานตามแผนงาน โครงการ

4. ปฏิบัติงานอื่นตามที่ได้รับมอบหมาย

**8.17 งานพัสดุ** ปฏิบัติหน้าที่ดังนี้

1. เป็นเจ้าหน้าที่พัสดุงานกิจกรรมพัฒนาผู้เรียน

2. ประสานงานกับพัสดุโรงเรียนในการจัดซื้อ จัดจ้าง จัดหา พัสดุงานกิจกรรมพัฒนาผู้เรียน

3. จัดหาวัสดุที่ใช้ในการจัดทำเอกสารงานกิจกรรมพัฒนาผู้เรียน

4. ปฏิบัติงานอื่นตามที่ได้รับมอบหมาย

**8.18 งานธุรการและสารสนเทศ** ปฏิบัติหน้าที่ดังนี้

1. รวบรวมข้อมูล สารสนเทศ พื้นฐาน ของงานกิจกรรมพัฒนาผู้เรียน

2. จัดทำ เผยแพร่ เอกสาร ข้อมูล สารสนเทศ ของงานกิจกรรมพัฒนาผู้เรียน

3. ปฏิบัติงานอื่นตามที่ได้รับมอบหมาย

**8.19 บทบาทของครูผู้รับผิดชอบกิจกรรม**

1. ศึกษาหลักการ วัตถุประสงค์ ขอบข่าย แนวการจัดกิจกรรม

การประเมินผลพัฒนาผู้เรียน และจัดกิจกรรมพัฒนาผู้เรียนให้บรรลุตามเป้าหมาย

2. ชี้แจงและทาความเข้าใจกับผู้เรียนและผู้ปกครองเกี่ยวกับการจัดกิจกรรม

พัฒนาผู้เรียน

3. ร่วมกับผู้เรียนออกแบบกิจกรรมให้สอดคล้องกับความสามารถ ความถนัด

ความสนใจของผู้เรียน และเป็นไปตามหลักการ ปรัชญา และแนวการจัดกิจกรรมพัฒนานักเรียน

4. ส่งเสริม กระตุ้น และอำนวยความสะดวกให้ผู้เรียนแสดงความคิดเห็นอย่าง

อิสระในการจัดทำแผนงาน โครงการ ร่วมปฏิบัติกิจกรรม และการประเมินผล

5. ให้คำปรึกษา ดูแล ติดตาม ประสานงาน และอำนวยความสะดวกให้แก่

ผู้เรียนในการร่วมกิจกรรมให้เป็นไปตามแผน

6. ประเมินผลการเข้าร่วมกิจกรรมของผู้เรียน และซ่อมเสริมกรณีที่ผู้เรียนไม่

ผ่านเกณฑ์ พร้อมจัดทำเอกสารหลักฐานการประเมิน

7. รายงานผลการดำเนินกิจกรรมให้ผู้เกี่ยวข้องทราบ แล้วนำผลการจัดกิจกรรม

มาพัฒนาและปรับปรุงแก้ไข

8. แลกเปลี่ยนเรียนรู้และเผยแพร่ผลงานที่ประสบผลสำเร็จกับหน่วยงานและ

บุคลากรที่เกี่ยวข้อง

**8.20 บทบาทของนักเรียน**

1. ศึกษาข้อมูล วิเคราะห์ตนเอง และเข้าร่วมกิจกรรมตามความสนใจ

ความถนัด และความสามารถ หรือตามข้อเสนอแนะของสถานศึกษา

2. เข้ารับการปฐมนิเทศจากครูผู้รับผิดชอบกิจกรรม

3. ร่วมประชุมเลือกตั้งคณะกรรมการฝ่ายต่าง ๆ ตามลักษณะของกิจกรรม

4. ร่วมประชุมจัดทำแผนงาน โครงการ ปฏิทินงาน และปฏิบัติกิจกรรมด้วย

ความเอาใจใส่อย่างสม่ำเสมอ

5. ร่วมประเมินการปฏิบัติกิจกรรมและนาผลมาพัฒนาตนเองและนำเสนอผล

การปฏิบัติกิจกรรมต่อครูผู้รับผิดชอบ

6. แลกเปลี่ยนเรียนรู้ ถอดประสบการณ์ ทบทวน และสะท้อนความรู้สึก

ภายหลังการปฏิบัติกิจกรรม (After Action Review : AAR) รวมทั้งสร้างเครือข่ายจิตอาสาและขยายผลต่อยอดสู่ความยั่งยืน

**8.21 บทบาทของคณะกรรมการสถานศึกษา**

1. ให้ความเห็นชอบและมีส่วนร่วมในการกำหนดวางแผนดำเนินกิจกรรมพัฒนา

ผู้เรียนตามหลักสูตรแกนกลางการศึกษาขั้นพื้นฐาน พุทธศักราช 2551

2. ส่งเสริมสนับสนุนการดำเนินการจัดกิจกรรมพัฒนาผู้เรียนตามความเหมาะสม

**8.22 บทบาทของผู้ปกครองและชุมชน**

1. มีส่วนร่วมในการวางแผนการจัดกิจกรรม และอาสาร่วมกิจกรรมต่าง ๆ

ของสถานศึกษาและชุมชน

2. ยอมรับในศักยภาพของผู้เรียน ให้โอกาสให้ผู้เรียนได้สำรวจตนเองเพื่อ

ประกอบการตัดสินใจในการเลือกแผนการเรียน การศึกษาต่อ และการประกอบอาชีพ

3. ดูแลเอาใจใส่ผู้เรียน และให้ข้อมูลที่เป็นประโยชน์ต่อการพัฒนา ป้องกัน

และแก้ไขปัญหาของผู้เรียน

4. เป็นที่ปรึกษาหรือแนะแนวทางการดำเนินชีวิตที่ดีงามให้แก่ผู้เรียน

5. ร่วมมือกับสถานศึกษาเพื่อติดตามประเมินผลพัฒนาและการปฏิบัติกิจกรรม

ของผู้เรียน

**9. โครงสร้างการจัดกิจกรรมพัฒนาผู้เรียน โรงเรียนบุญวาทย์วิทยาลัย**

|  |  |  |  |  |  |  |
| --- | --- | --- | --- | --- | --- | --- |
| **ประเภทกิจกรรม** | **ระดับ / จำนวนชั่วโมงเรียน** | | | | | |
| **ม.1** | **ม.2** | **ม.3** | **ม.4** | **ม.5** | **ม.6** |
| 1. แนะแนว | 20 | 20 | 20 | 40 | 40 | 40 |
| 2. กิจกรรมนักเรียน  2.1 กิจกรรมในเครื่องแบบ  (ลูกเสือเนตรนารี/ยุวกาชาด /  ผู้บำเพ็ญประโยชน์)  2.2 กิจกรรมชุมนุม | 20  เรียนคาบ 8  วันพุธ  40  เรียนคาบ 7 | 40  เรียนคาบ 8  วันพุธ  40  เรียนคาบ 7 | 40  เรียนคาบ 8  วันพุธ  40  เรียนคาบ 7 | 40  เรียนคาบ 7 | 40  เรียนคาบ 7 | 40  เรียนคาบ 7 |
| 2.3 กิจกรรมน.ศ.ท. |  |  |  | 40  เรียนคาบ 7 | 40  เรียนคาบ 7 | 40  เรียนคาบ 7 |
| 3. กิจกรรมเพื่อสังคมและสาธารณประโยชน์ |  |  |  | 40  เรียนคาบ 7 | 40  เรียนคาบ 7 | 40  เรียนคาบ 7 |

**10. แนวการจัดกิจกรรมนักเรียน**

**การจัดกิจกรรมนักเรียน**

**กิจกรรมชุมนุม ชมรม**

**เกณฑ์การประเมิน**

**1. เวลาเข้าร่วมกิจกรรม**

**2. การปฏิบัติกิจกรรม**

**3. ผลงาน/ชิ้นงาน/คุณลักษณะของ**

**ผู้เรียน**

**กิจกรรมลูกเสือ เนตรนารี**

**กิจกรรมยุวกาชาด**

**กิจกรรมผู้บำเพ็ญประโยชน์**

**กิจกรรมนักศึกษาวิชาทหาร**

**เป็นกิจกรรมที่ส่งเสริมให้ผู้เรียนได้เข้าร่วมกิจกรรมตามความถนัด ความสนใจ โดยเน้นเรื่องคุณธรรมจริยธรรม ไม่เห็นแก่ตัว มีระเบียบวินัย มีความเป็นผู้นำ ผู้ตามที่ดี มีความรับผิดชอบ การทำงานร่วมกันรู้จักการแก้ปัญหา การตัดสินใจ ความมีเหตุผล การช่วยเหลือแบ่งปัน เอื้ออาทรและสมานฉันท์**

**ไม่ผ่าน**

**ซ่อมเสริม**

**ส่งผลการประเมิน**

**ผ่าน**

**ประเมิน**

**ร่วมกิจกรรม**

**ขอบข่าย**

**วัตถุประสงค์**

**หลักการ**

**1. เพื่อพัฒนาผู้เรียนให้มีระเบียบวินัย มีความเป็นผู้นำผู้ตามที่ดี มีความรับผิดชอบ**

**2. เพื่อพัฒนาผู้เรียนให้มีทักษะการทำงานร่วมกัน รู้จักการแก้ปัญหา มีเหตุผล ตัดสินใจที่เหมาะสม ช่วยเหลือแบ่งปัน เอื้ออาทรและสมานฉันท์**

**3. ส่งเสริมสนับสนุนให้ผู้เรียนมีคุณธรรม จริยธรรมและคุณลักษณะอันพึงประสงค์**

**4. ส่งเสริมและสนับสนุนให้ผู้เรียนได้ปฏิบัติกิจกรรมตามความถนัดและความสนใจ**

**ตามเกณฑ์**

**ไม่ตามเกณฑ์**

**1. หลักการ**

กิจกรรมนักเรียนเป็นกิจกรรมที่ส่งเสริมให้ผู้เรียนได้เข้าร่วมกิจกรรมตามความ

ถนัด และความสนใจ โดยเน้นเรื่องคุณธรรม จริยธรรม การไม่เห็นแก่ตัว ระเบียบวินัย ความเป็นผู้นำ ผู้ตามที่ดี ความรับผิดชอบ การทำงานร่วมกัน การรู้จักแก้ปัญหา การตัดสินใจ ความมีเหตุผล การช่วยเหลือแบ่งปัน ความอื้ออาทรและความสมานฉันท์

ระบบกิจกรรมพัฒนาผู้เรียนได้ดำเนินการดังนี้

1. จัดกิจกรรมให้ผู้เรียนได้เลือกตามความสามารถ และความสนใจ

2. ให้ผู้เรียนได้ปฏิบัติด้วยตนเองทุกขั้นตอนของการปฏิบัติ

3. ให้ผู้เรียนคำนึงถึงการทางานร่วมกันเป็นกลุ่มตามความเหมาะสมและ

วุฒิภาวะ บริบทของโรงเรียนและท้องถิ่นด้วย

**2. วัตถุประสงค์**

1. เพื่อพัฒนาให้ผู้เรียนมีระเบียบวินัย มีความเป็นผู้นำ ผู้ตามที่ดี และมีความ

รับผิดชอบ

2. เพื่อพัฒนาทักษะการทางานร่วมกัน รู้จักการแก้ปัญหา มีเหตุผล มีการ

ตัดสินใจที่เหมาะสมช่วยเหลือแบ่งปัน เอื้ออาทรและสมานฉันท์

3. เพื่อส่งเสริม สนับสนุนให้ผู้เรียนมีคุณธรรมจริยธรรม และคุณลักษณะอันพึง

ประสงค์

4. เพื่อส่งเสริมและสนับสนุนให้ผู้เรียนได้ปฏิบัติกิจกรรมตามความถนัดและ

ความสนใจ

**3. ขอบข่าย**

กิจกรรมนักเรียนโรงเรียนบุญวาทย์วิทยาลัย ประกอบด้วย

1. กิจกรรมลูกเสือ – เนตรนารี จัดขึ้นตามหลักสูตรสำหรับนักเรียนระดับ

มัธยมศึกษาตอนต้น ทั้งนักเรียนหญิงและนักเรียนชายได้เลือกเรียน จนตลอดช่วงชั้นที่ 3

2. กิจกรรมยุวกาชาด จัดขึ้นตามหลักสูตรสำหรับนักเรียนหญิงระดับ

มัธยมศึกษาตอนต้นเท่านั้น และเรียนจนตลอดช่วงชั้นที่ 3

3. กิจกรรมนักศึกษาวิชาทหารจัดขึ้นตามหลักสูตรสำหรับนักเรียนระดับ

มัธยมศึกษาตอนปลายได้เลือกเรียน

4. กิจกรรมชุมนุม/ชมรม เป็นกิจกรรมที่เปิดโอกาสให้ครู – นักเรียนแจ้ง

ความประสงค์ขอเปิดได้ตามความสนใจ ในอัตราส่วนระหว่างครูกับนักเรียน 1 : 15 โดยกำหนดให้นักเรียนทุกคนได้เลือกเรียน

**10.1 กิจกรรมลูกเสือ – เนตรนารี**

**การจัดกิจกรรมลูกเสือ – เนตรนารี**

**วัตถุประสงค์ของลูกเสือแห่งชาติ**

**สมรรถนะสำคัญ**

**5 ประการ**

**คุณลักษณะอันพึงประสงค์**

**8 ประการ**

วิชาพิเศษ 76 วิชา

วิชาพิเศษ 11 วิชา

วิชาพิเศษ 18 วิชา

**ลูกเสือสามัญ**

ลูกเสือตรี

ลูกเสือโท

ลูกเสือเอก

ป.4 – ป.6

**ลูกเสือสำรอง**

เตรียมลูกเสือสำรอง

และดาวดวงที่ 1

ดาวดวงที่ 2

ดาวดวงที่ 3

ป.1 – ป.3

**ลูกเสือ**

**เนตรนารี**

วิชาพิเศษ 54 วิชา

**ลูกเสือวิสามัญ**

เตรียมลูกเสือวิสามัญ

ลูกเสือวิสามัญ

ม.4 – ม.6

**ลูกเสือสามัญรุ่นใหญ่**

ลูกเสือโลก

ลูกเสือชั้นพิเศษ

ลูกเสือหลวง

ม.1 – ม.3

กิจกรรมลูกเสือ คือ กิจกรรมพัฒนาเยาวชน มีวัตถุประสงค์เพื่อฝึกอบรมให้การศึกษาและพัฒนาเยาวชนให้เป็นพลเมือดี โดยไม่คำนึงถึงเชื้อชาติ ศาสนา ทั้งนี้เป็นไปตามมุ่งประสงค์ หลักการและวิธีการซึ่งลูกเสือโลกได้กำหนดไว้

ปัจจุบันกิจกรรมลูกเสือถือเป็นกระบวนการทางการศึกษาส่วนหนึ่ง ซึ่งมุ่งพัฒนาสมรรถภาพของบุคคลทั้งทางสมอง ร่างกาย จิตใจ และศีลธรรม เพื่อให้เป็นบุคคลที่มีความประพฤติดีงาม ไม่กระทำตนให้เป็นปัญหาต่อสังคม และดำรงชีวิตอย่างมีความหมายและสุขสบาย

**1. หลักการ**

1. มีศาสนาเป็นหลักยึดทางจิตใจ จงรักภักดีต่อศาสนาที่ตนเคารพนับถือ และพึงปฏิบัติศาสนกิจด้วยความจริงใจ

2. จงรักภักดีต่อพระมหากษัตริย์และประเทศชาติของตนพร้อมด้วยการส่งเสริมและสนับสนุนสันติสุขและสันติภาพ ความเข้าใจที่ดีซึ่งกันและกัน และความร่วมมือซึ่งกันและกันตั้งแต่ระดับท้องถิ่น ระดับชาติและระดับนานาชาติ

3. เข้าร่วมพัฒนาสังคม ยอมรับ และให้ความเคารพในเกียรติและศักดิ์ศรีของผู้อื่นและเพื่อนมนุษย์ด้วยกัน รวมทั้งธรรมชาติและสรรพสิ่งทั้งหลายในโลก

4. มีความรับผิดชอบต่อการพัฒนาตนเองอย่างต่อเนื่อง

5. ลูกเสือทุกคนต้องยึดมั่นในคำปฏิญาณและกฎของลูกเสือ

**2. วัตถุประสงค์**

พระราชบัญญัติลูกเสือ พ.ศ. 2551 มาตรา 6 ได้กำหนดวัตถุประสงค์ของการฝึกอบรมลูกเสือ เพื่อพัฒนาลูกเสือทั้งทางร่างกาย สติปัญญา จิตใจและศีลธรรมให้เป็นพลเมืองดี มีความรับผิดชอบและช่วยสร้างสรรค์สังคม ให้เกิดความสามัคคี และมีความเจริญก้าวหน้า ทั้งนี้เพื่อความสงบสุขและความมั่นคงของประเทศชาติตามแนวทางดังต่อไปนี้

1. ให้มีนิสัยในการสังเกต จดจำ เชื่อฟัง และพึ่งตนเอง

2. ให้มีความซื่อสัตย์ สุจริต มีระเบียบวินัย และเห็นอกเห็นใจผู้อื่น

3. รู้จักบำเพ็ญตนเพื่อสาธารณประโยชน์

4. รู้จักทาการฝีมือและฝึกฝนการทากิจกรรมต่างๆ ตามความเหมาะสม

5. ให้รู้จักรักษาและส่งเสริมจารีตประเพณี วัฒนธรรม และความมั่นคงของประเทศชาติ

**3. ขอบข่าย**

กิจกรรมลูกเสือ เนตรนารี เป็นกิจกรรมที่มุ่งปลูกฝังระเบียบวินัยและกฎเกณฑ์เพื่อการอยู่ร่วมกัน ให้รู้จักการเสียสละและบำเพ็ญประโยชน์แก่สังคมและวิถีชีวิตในระบอบประชาธิปไตย ซึ่งการจัดกิจกรรมลูกเสือเนตรนารีให้เป็นไปตามข้อบังคับของสำนักงานลูกเสือแห่งชาติ รวมทั้งให้สอดคล้องกับหลักสูตรแกนกลางการศึกษาขั้นพื้นฐาน พุทธศักราช 2551 ประเภทหลักสูตรลูกเสือ เนตรนารี โรงเรียนบุญวาทย์วิทยาลัย จัดกิจกรรมลูกเสือ – เนตรนารี สามัญรุ่นใหญ่ ระดับชั้นมัธยมศึกษาปีที่ 1 – 3

**4. แนวการจัดกิจกรรม**

การจัดกิจกรรมลูกเสือ เนตรนารี มีแนวทางตามวิธีการลูกเสือ (Scout Method**)** 7 ประการ คือ

1. **คำปฏิญาณและกฎ** ถือเป็นหลักเกณฑ์ที่ลูกเสือทุกคนให้คำมั่นสัญญาว่าจะปฏิบัติตาม

2. **เรียนรู้จากการกระทำ** เป็นการพัฒนาส่วนบุคคล ที่สามารถแก้ปัญหาได้ด้วยตนเอง

3.  **ระบบหมู่** เป็นรากฐานอันแท้จริงของการลูกเสือ เป็นพื้นฐานในการอยู่ร่วมกัน

การยอมรับซึ่ง กันและกัน การแบ่งหน้าที่ความรับผิดชอบ การช่วยเหลือซึ่งกันและกันเป็นการเรียนรู้ประชาธิปไตยเบื้องต้น

4. **การใช้สัญลักษณ์ร่วมกัน** เป็นการฝึกให้มีความเป็นอันหนึ่งอันเดียวกันของการเป็นสมาชิกลูกเสือ – เนตรนารี ได้แก่ เครื่องแบบ เครื่องหมาย การทำความเคารพ คำปฏิญาณ กฎ คติพจน์ ธง เป็นต้น ในการเป็นสมาชิกลูกเสือแห่งโลกที่มีสมาชิกมากที่สุด

5. **การศึกษาธรรมชาติ** เป็นสิ่งสำคัญอันดับหนึ่ง

6**. ความก้าวหน้าในการเข้าร่วมกิจกรรม** ที่หลากหลายให้สัมพันธ์กันเพื่อการพัฒนาตนเอง

7. **การสนับสนุนโดยผู้ใหญ่** ในการร่วมมือกันพัฒนาอย่างถูกต้อง

**5. เงื่อนไข**

1. เวลาในการเข้าร่วมกิจกรรม โรงเรียนบุญวาทย์วิทยาลัยได้กำหนดให้สัปดาห์ละ 1 คาบ ในการทำกิจกรรมร่วมกัน ส่วนการจัดกิจกรรมพิเศษให้ใช้นอกเวลาเรียน

2. การจัดกิจกรรม

2.1 การเปิดประชุมกองให้เปิดต้นภาคเรียนละ 1 ครั้ง เพื่อเป็นการฝึกความมี

ระเบียบวินัยในตนเองตาม ขั้นตอนดังนี้

2.1.1 พิธีเปิด (ชักธงขึ้น สวดมนต์ สงบนิ่ง ตรวจ แยก)

2.1.2 เกม/เพลง

2.1.3 เรียนตามหลักสูตร

2.1.4 การเล่าเรื่องสั้นที่เป็นประโยชน์

2.1.5 พิธีปิด (นัดหมาย ตรวจ ชักธงลง เลิก)

2.2 กิจกรรมการอยู่ค่ายใน 1 ปี ให้อยู่ค่ายพักแรมไม่น้อยกว่า 1 ครั้ง ๆ ละ

ไม่น้อยกว่า 1 คืนการเดินทางไกลและการอยู่ค่ายพักแรม มีวัตถุประสงค์เพื่อให้ลูกเสือมีความอดทน อยู่ในระเบียบวินัย รู้จักช่วยตนเอง การทางานร่วมกัน ตลอดจนเรียนวิชาลูกเสือเพิ่มเติม

2.3 กิจกรรมพิธีการลูกเสือ เช่น พิธีเข้าประจำกอง พิธีทบทวนคำปฏิญาณ

และสวนสนาม พิธีถวายราชสดุดี พิธีประดับเครื่องหมาย เป็นต้น เพื่อให้เกิดความภาคภูมิใจและเห็นคุณค่าการเป็นลูกเสือ

2.4 กิจกรรมบำเพ็ญประโยชน์ตามอุดมการณ์ของลูกเสือ

3. ผู้บังคับบัญชาลูกเสือควรผ่านการฝึกอบรมวิชาผู้กำกับลูกเสือชั้นความรู้เบื้องต้นในแต่ละประเภท

4. การจัดตั้งกลุ่มหรือกองลูกเสือตามข้อบังคับคณะลูกเสือแห่งชาติ

**6. การประเมินกิจกรรม**

การประเมินกิจกรรมลูกเสือ - เนตรนารี เป็นกระบวนการทดสอบความสามารถ และพัฒนาการด้านต่างๆ ของผู้เรียน ทั้งความรู้ ความสามารถตามทฤษฎี ความประพฤติ พฤติกรรมการเข้าร่วมกิจกรรมที่เน้นทักษะและการปฏิบัติด้วยวิธีการประเมินที่หลากหลายและการประเมินตามสภาพจริง แบ่งออกเป็น 2 ส่วน คือ

**1. กิจกรรมบังคับ** เป็นการประเมินผลกิจกรรมตามหลักสูตร เพื่อให้ผู้เรียนผ่านเกณฑ์การตัดสินให้เลื่อนชั้นหรือจบหลักสูตรตามเกณฑ์การประเมิน ระบบกิจกรรมพัฒนาผู้เรียนกำหนด ที่มีการประเมินผลตลอดภาคเรียน / ปี ผลการประเมินเป็น “ผ่าน” และ “ไม่ผ่าน”

**ผ่าน**  หมายถึง ผ่านเกณฑ์การประเมิน

1. ผู้เรียนมีเวลาการเข้าร่วมกิจกรรมไม่น้อยกว่าร้อยละ 80 จากสมุดบันทึก

กิจกรรม

2. ผู้เรียนผ่านเกณฑ์การปฏิบัติกิจกรรมตามแนวปรัชญาของเศรษฐกิจพอเพียง

2.1 แบบประเมินการติดตามผลการปฏิบัติงานหรือผลงาน / ชิ้นงาน

โดยครูผู้สอน

2.2 แบบประเมินตนเองของผู้เรียน

**ไม่ผ่าน**  หมายถึง ไม่ผ่านเกณฑ์การประเมิน

1. ผู้เรียนมีเวลาเข้าร่วมกิจกรรมน้อยกว่าร้อยละ 80

2. ผู้เรียนไม่ผ่านเกณฑ์การปฏิบัติกิจกรรมตามแนวปรัชญาของเศรษฐกิจ

พอเพียง

2.1 แบบประเมินการติดตามผลการปฏิบัติงานหรือผลงาน / ชิ้นงาน

โดยครูผู้สอน

2.2 แบบประเมินตนเองของผู้เรียน

**2. วิชาพิเศษ** ใช้วิธีการทดสอบทั้งภาคทฤษฎี และภาคปฏิบัติตามหลักเกณฑ์ในข้อบังคับคณะลูกเสือแห่งชาติ การปฏิบัติกิจกรรมตามแนวปรัชญาของเศรษฐกิจพอเพียง

จากเกณฑ์การประเมิน ระบบกิจกรรมพัฒนาผู้เรียนกำหนด ผลการประเมินเป็น “ผ่าน” และ “ไม่ผ่าน”

**ผ่าน**  หมายถึง ผ่านเกณฑ์การประเมิน

1. ผู้เรียนมีเวลาการเข้าร่วมกิจกรรมไม่น้อยกว่าร้อยละ 80 จากสมุดบันทึก

กิจกรรม

2. ผู้เรียนผ่านเกณฑ์การปฏิบัติกิจกรรมตามแนวปรัชญาของเศรษฐกิจพอเพียง

2.1 แบบประเมินการติดตามผลการปฏิบัติงานหรือผลงาน / ชิ้นงาน

โดยครูผู้สอน

2.2 แบบประเมินตนเองของผู้เรียน

**ไม่ผ่าน** หมายถึง ไม่ผ่านเกณฑ์การประเมิน

1. ผู้เรียนมีเวลาเข้าร่วมกิจกรรมน้อยกว่าร้อยละ 80

2. ผู้เรียนไม่ผ่านเกณฑ์การปฏิบัติกิจกรรมตามแนวปรัชญาของเศรษฐกิจ

พอเพียง

2.1 แบบประเมินการติดตามผลการปฏิบัติงานหรือผลงาน / ชิ้นงานโดย

ครูผู้สอน

2.2 แบบประเมินตนเองของผู้เรียน

**10.2 กิจกรรมยุวกาชาด**

**การจัดกิจกรรมยุวกาชาด**

**วัตถุประสงค์ของกิจกรรมยุวกาชาด**

**ยุวกาชาด**

**ระดับ 4**

**ม. 4 - 6**

**ยุวกาชาด**

**ระดับ 3**

**ม. 1 - 3**

**คุณลักษณะอันพึงประสงค์**

**8 ประการ**

**สมรรถนะสำคัญ**

**5 ประการ**

**ยุวกาชาด**

**ระดับ 2**

**ป. 4 - 6**

**ยุวกาชาด**

กลุ่มกิจกรรม

- กิจกรรมกาชาดและยุวกาชาด

- กิจกรรมสุขภาพ

- กิจกรรมสัมพันธภาพและความเข้าใจอันดี

- กิจกรรมบำเพ็ญประโยชน์

- กิจกรรมพิเศษ

**ยุวกาชาด**

**ระดับ 1**

**ป. 1 - 3**

กิจกรรมยุวกาชาดเป็นกิจกรรมที่มุ่งพัฒนาผู้เรียนให้มีคุณธรรมจริยธรรม ระเบียบวินัย

มีจิตสานึกในการทาประโยชน์แก่สังคม และคุณลักษณะอันพึงประสงค์ของสังคมไทย โดยให้ผู้เรียนเป็นผู้ปฏิบัติด้วยตนเองอย่างครบวงจร เน้นทักษะ กระบวนการตั้งแค่ศึกษา วิเคราะห์ วางแผน ปฏิบัติตามแผน ประเมิน ปรับปรุงการทางานร่วมกันเป็นกลุ่ม

**1. หลักการ**

หลักการของการจัดกิจกรรมยุวกาชาด

1. สร้างพื้นฐานในการคิดและปฏิบัติตามหลักการกาชาดและยุวกาชาด กฎหมายมนุษยธรรม รวมทั้งทักษะในการจัดการ ทักษะในการดำเนินชีวิต สามารถคิดเป็น ทำเป็น และแก้ปัญหาได้

2. มีความเป็นเอกภาพ ความหลากหลายในกิจกรรมที่มีโครงสร้างหลักสูตรยืดหยุ่น ทั้งนี้เพื่อความจำเป็นและความสอดคล้องสำหรับการพัฒนาคุณภาพชีวิต ความเป็นไทย และความเป็นพลเมืองดีของชาติ

3. ตอบสนองความต้องการที่แท้จริง

**2. วัตถุประสงค์**

กิจกรรมยุวกาชาด เป็นกิจกรรมที่มุ่งเน้นการพัฒนาคุณธรรม จริยธรรมในระบบหน่วย กลุ่ม หมู่ เพื่อให้เกิดความรู้ ความเข้าใจ และเกิดทักษะเกี่ยวกับการปฏิบัติตามหลักการกาชาดและ ยุวกาชาด การคุ้มครอง กฎหมาย มนุษยธรรม สิทธิมนุษยธรรม การช่วยเหลือ การรักษาสุขภาพและสมรรถภาพที่ดี บำเพ็ญตนให้เป็นประโยชน์ต่อส่วนรวมอนุรักษ์สิ่งแวดล้อม การสร้างสัมพันธภาพและความเข้าใจอันดีจะนำไปสู่สันติภาพ ก่อให้เกิดความสุขในการอยู่ร่วมกันทุกแห่งหน (ข้อบังคับแก้ไขเพิ่มเติม ฉบับที่ 60 พุทธศักราช 2550 หมวดที่ 9 ว่าด้วย ยุวกาชาด) จึงกำหนดจุดมุ่งหมายให้ผู้เรียนเกิดคุณลักษณะอันพึงประสงค์ดังต่อไปนี้

1. มีอุดมคติในศานติสุข ความจงรักภักดีต่อชาติ ศาสนา และพระมหากษัตริย์

2. มีความรู้ความชำนาญในการรักษาอนามัยของตนและผู้อื่น ตลอดจนพัฒนาตนเองทางร่างกาย จิตใจ คุณธรรม และธำรงไว้ซึ่งเอกลักษณ์ทางวัฒนธรรมของชาติ

3. มีความรู้ ความเข้าใจในหลักการและอุดมการณ์กาชาดมีคุณธรรม จริยธรรม และมีจิตใจเมตตา กรุณาต่อเพื่อนมนุษย์

4. บำเพ็ญตนให้เป็นประโยชน์ต่อผู้อื่น ชุมชน สังคม และประเทศชาติ

5. มีจิตสานึกในการอนุรักษ์ทรัพยากรธรรมชาติและสิ่งแวดล้อม

6. มีสัมพันธภาพและมิตรภาพที่ดีต่อบุคคลทั่วไป

**3. ขอบข่าย**

การกำหนดโครงสร้างหลักสูตรยุวกาชาดในสถานศึกษา 4 ระดับ ดังนี้

1. ยุวกาชาดระดับ 1 ชั้นประถมศึกษาปีที่ 1 - 3

2. ยุวกาชาดระดับ 2 ชั้นประถมศึกษาปีที่ 4 - 6

3. ยุวกาชาดระดับ 3 ชั้นมัธยมศึกษาปีที่ 1 - 3

4. ยุวกาชาดระดับ 4 ชั้นมัธยมศึกษาปีที่ 4 - 6

โรงเรียนบุญวาทย์วิทยาลัยจัดกิจกรรมยุวกาชาดระดับ 3 ชั้นมัธยมศึกษาปีที่ 1 - 3

**4. แนวการจัดกิจกรรม**

ประกอบด้วยกิจกรรมหลักและกิจกรรมพิเศษดังนี้

**1.** **กิจกรรมหลัก**  หมายถึง กิจกรรมพื้นฐานสำคัญที่สมาชิกยุวกาชาดทุกคนต้องเข้าร่วมกิจกรรม 4 กิจกรรม คือ

1.1 กลุ่มกิจกรรมกาชาดและยุวกาชาด จัดเพื่อส่งเสริมให้สมาชิกมีความรู้

ความเข้าใจในหลักการและอุดมการณ์ของกาชาด มีศรัทธาในการเข้าร่วมกิจกรรมด้วยความเสียสละ เป็นคนดี มีคุณธรรม ช่วยสร้างสรรค์สังคม เป็นผู้นำในการเผยแพร่กิจกรรมกาชาดและยุวกาชาด กฎหมายมนุษยธรรมระหว่างประเทศ ส่งเสริมศักยภาพ คุณค่าของความเป็นมนุษย์ บทบาทชาย หญิง มีทักษะชีวิตในการจัดการกับปัญหารอบ ๆ ตัว มีความพร้อมเพื่อการปรับตัวเรื่องต่าง ๆ ในอนาคต เกี่ยวกับเรื่องกาชาดสากล สภากาชาดไทยและยุวกาชาด

1.2 กลุ่มกิจกรรมสุขภาพ จัดเพื่อให้สมาชิกยุวกาชาดได้ศึกษาและฝึกฝนทักษะ

การป้องกันชีวิตและสุขภาพ เสริมสร้างสมรรถภาพ มีความรู้และทักษะในการรักษาอนามัยของตนเอง ส่งเสริมอนามัยของผู้อื่น การปฐมพยาบาลและเคหะพยาบาล การเตรียมตัวป้องกันอุบัติภัยและภยันตรายต่าง ๆ เช่นทักษะการป้องกันตนเองจากการถูกล่วงละเมิดชีวิตครอบครัว อิทธิพลจากสื่อและสิ่งแวดล้อมเกี่ยวกับเรื่องสุขภาพ การป้องกันชีวิตและสุขภาพ

1.3 กลุ่มกิจกรรมสัมพันธภาพและความเข้าใจอันดี จัดเพื่อให้สมาชิกยุวกาชาด

ได้รู้จักตนเอง มีระเบียบวินัย มีบุคลิกภาพที่ดี รู้จักปรับตัวเข้ากับผู้อื่นและสังคมได้ดี มีความสามัคคี มีสัมพันธภาพและความเข้าใจอันดีกับบุคคลทั่วไป ยอมรับความแตกต่างระหว่างบุคคลที่มีพื้นฐานการดำรงชีวิตและวัฒนธรรมที่แตกต่างกัน สามารถทำงานร่วมกับผู้อื่นได้อย่างมีความสุข

มีการพบปะแลกเปลี่ยนประสบการณ์ของยุวกาชาดที่ปฏิบัติงานสร้างเสริมสันติภาพซึ่งเป็นพื้นฐานของการทำงานด้านต่างๆต่อไปเกี่ยวกับเรื่องความสามัคคีและความพร้อมเพรียง ความมีระเบียบวินัย สัมพันธภาพและความเข้าใจอันดี

1.4 กลุ่มกิจกรรมบาเพ็ญประโยชน์ จัดเพื่อส่งเสริมและสนับสนุนสมาชิก

ยุวกาชาดปฏิบัติตนเพื่อสนองต่ออุดมการณ์และวัตถุประสงค์ของยุวกาชาด มีความภูมิใจในวัฒนธรรม ขนบธรรมเนียมประเพณี และมรดกของชาติ พร้อมที่จะอนุรักษ์สภาพแวดล้อมและธรรมชาติ เป็นผู้มีความเสียสละและบำเพ็ญตนให้เป็นประโยชน์แก่ส่วนรวมเกี่ยวกับเรื่องการบำเพ็ญประโยชน์ การอนุรักษ์ธรรมชาติและสิ่งแวดล้อม

ทุกกิจกรรมหลักนี้สามารถปรับให้เหมาะสมกับบริบทของสถานศึกษาและท้องถิ่น

ตามความต้องการและความสนใจของผู้เรียน

**2. กิจกรรมพิเศษ** หมายถึง กิจกรรมเสริมกิจกรรมหลักโดยผู้สอนเป็นผู้กำหนดในการจัดกิจกรรมตามความเหมาะสม มีจุดมุ่งหมายเพื่อให้ผู้เรียนมีความรู้ ความสามารถพื้นฐานในการดำรงชีวิตในสังคมตามความเหมาะสมกับวัยและความต้องการของท้องถิ่นที่ผู้เรียนสมมารถเลือกได้ตามความถนัด ความสนใจและมีเกณฑ์การประเมินตามที่กำหนดแต่ละกิจกรรม เมื่อผ่านเกณฑ์ผู้เรียนมีสิทธิประดับเครื่องหมายกิจกรรมพิเศษนั้น ๆ มี 54 กิจกรรม

**5. เงื่อนไข**

1. เวลาในการเข้าร่วมกิจกรรม ประกอบด้วย กิจกรรมตามหลักสูตรให้ใช้ช่วงเวลาที่จัดสรรให้ สัปดาห์ละ 1 คาบ สำหรับการทำกิจกรรมร่วมกันด้วยกระบวนการกลุ่ม และกิจกรรมเพื่อรับเครื่องหมายหรือกิจกรรมที่สำคัญอาจจัดนอกเวลาเรียนได้

2. การจัดกิจกรรม จัดให้มีพิธีเปิด พิธีปิดกิจกรรมยุวกาชาดก่อนปฏิบัติกิจกรรมใด ๆ เพื่อฝึกความมีระเบียบวินัยในตนเองตามขั้นตอนต่อไปนี้

2.1 พิธีเปิดกิจกรรมยุวกาชาด ได้แก่

2.1.1 เรียกสมาขิกเข้าแถววงกลมหน้าเสาธง

2.1.2 ชักธงยุวกาชาดขึ้นสู่ยอดเสา

2.1.3 สงบนิ่ง

2.1.4 กล่าวคำปฏิญาณตน

2.1.5 ตรวจและรายงาน

2.1.6 นัดหมายและชี้แจง

2.2 พิธีปิดกิจกรรมยุวกาชาด ได้แก่

2.2.1 เรียกสมาขิกเข้าแถววงกลมหน้าเสาธง

2.2.2 นัดหมายและชี้แจง

2.2.3 ชักธงยุวกาชาดลง

2.2.4 เลิกแถว

2.3 กิจกรรมพิธีการ จัดให้มีพิธีเข้าประจำหมู่ พิธีทบทวนคำปฏิญาณตนและ

สวนสนาม พิธีประดับเครื่องหมาย เป็นต้น

2.4 กิจกรรมบำเพ็ญประโยชน์ ทั้งในโรงเรียนและนอกโรงเรียน

3. ฝึกอบรมผู้นำยุวกาชาดหลักสูตรครูผู้สอน / หลักสูตรผู้นำยุวกาชาด

4. จัดตั้งหมู่ยุวกาชาดตามข้อบังคับ

**6. การประเมินกิจกรรม**

ด้วยกระบวนการทดสอบความสามารถและพัฒนาการด้านต่างๆของผู้เข้าร่วมกิจกรรม ได้แก่ ความรู้ตามทฤษฎี ความประพฤติ และพฤติการณ์การเข้าร่วมกิจกรรมที่เน้นทักษะต่างๆด้วยวิธีการประเมินที่หลากหลายและวิธีการประเมินตามสภาพจริง เป็น 2 ส่วน ได้แก่

**1. กิจกรรมหลัก** ประเมินเพื่อให้ผู้เรียนผ่านเกณฑ์การตัดสินเลื่อนชั้นหรือจบหลักสูตรโดยการเข้าร่วมกิจกรรมและผ่านเกณฑ์การประเมินตามที่ระบบกิจกรรมพัฒนาผู้เรียนกำหนด ที่มีการประเมินผลตลอดภาคเรียน / ปี ผลการประเมินเป็น “ผ่าน” และ “ไม่ผ่าน”

**ผ่าน**  หมายถึง ผ่านเกณฑ์การประเมิน

1. ผู้เรียนมีเวลาการเข้าร่วมกิจกรรมไม่น้อยกว่าร้อยละ 80 จากสมุดบันทึก

กิจกรรม

2. ผู้เรียนผ่านเกณฑ์การปฏิบัติกิจกรรมตามแนวปรัชญาของเศรษฐกิจพอเพียง

2.1 แบบประเมินการติดตามผลการปฏิบัติงานหรือผลงาน / ชิ้นงาน

โดยครูผู้สอน

2.2 แบบประเมินตนเองของผู้เรียน

**ไม่ผ่าน**  หมายถึง ไม่ผ่านเกณฑ์การประเมิน

1. ผู้เรียนมีเวลาเข้าร่วมกิจกรรมน้อยกว่าร้อยละ 80

2. ผู้เรียนไม่ผ่านเกณฑ์การปฏิบัติกิจกรรมตามแนวปรัชญาของเศรษฐกิจ

พอเพียง

2.1 แบบประเมินการติดตามผลการปฏิบัติงานหรือผลงาน / ชิ้นงาน

โดยครูผู้สอน

2.2 แบบประเมินตนเองของผู้เรียน

**2. กิจกรรมพิเศษ** เป็นการประเมินเพื่อให้ผู้เรียนได้รับสิทธิติดเครื่องหมายพิเศษ เมื่อผู้เรียนผ่านเกณฑ์การประเมินเป็น “ผ่าน” และ “ไม่ผ่าน”

**ผ่าน**  หมายถึง ผ่านเกณฑ์การประเมิน

1. ผู้เรียนมีเวลาการเข้าร่วมกิจกรรมไม่น้อยกว่าร้อยละ 80 จากสมุดบันทึก

กิจกรรม

2. ผู้เรียนผ่านเกณฑ์การปฏิบัติกิจกรรมตามแนวปรัชญาของเศรษฐกิจพอเพียง

2.1 แบบประเมินการติดตามผลการปฏิบัติงานหรือผลงาน / ชิ้นงาน

โดยครูผู้สอน

2.2 แบบประเมินตนเองของผู้เรียน

**ไม่ผ่าน**  หมายถึง ไม่ผ่านเกณฑ์การประเมิน

1. ผู้เรียนมีเวลาเข้าร่วมกิจกรรมน้อยกว่าร้อยละ 80

2. ผู้เรียนไม่ผ่านเกณฑ์การปฏิบัติกิจกรรมตามแนวปรัชญาของเศรษฐกิจ

พอเพียง

2.1 แบบประเมินการติดตามผลการปฏิบัติงานหรือผลงาน / ชิ้นงาน

โดยครูผู้สอน

2.2 แบบประเมินตนเองของผู้เรียน

**10.3 กิจกรรมผู้บำเพ็ญประโยชน์**

กิจกรรมผู้บำเพ็ญประโยชน์ เป็นกิจกรรมอาสาสมัครสำหรับเด็กผู้หญิงและสตรีที่สนใจ โดยไม่จำกัดเชื้อชาติ วรรณะ และศาสนา เป็นกิจกรรมสำหรับฝึกเยาวสตรีให้เป็นผู้หญิงที่เก่ง ดี และมีประโยชน์ต่อสังคม ตามหลักการที่ Lord Baden Powell ผู้ก่อตั้งกิจการลูกเสือและผู้บำเพ็ญประโยชน์ได้กำหนดไว้ ซึ่งถือเป็นวิสัยทัศน์ของผู้บำเพ็ญประโยชน์ และทำให้เด็กผู้หญิงและเยาวสตรีสามารถพัฒนาศักยภาพของตนเองได้สูงสุด ในการเป็นพลเมืองดี มีความรับผิดชอบต่อสังคม ตามพันธกิจของกิจกรรมผู้บำเพ็ญประโยชน์ กิจกรรมผู้บำเพ็ญประโยชน์ได้รับเลือกให้เป็นกิจกรรมหนึ่งในกิจกรรมพัฒนาผู้เรียน ตามหลักสูตรการศึกษาขั้นพื้นฐานพุทธศักราช ๒๕๔๔ ปัจจุบัน กิจกรรมผู้บำเพ็ญประโยชน์ มีสมาชิกกว่า ๑ ล้านคน ทั่วประเทศซึ่งมีทั้งสมาชิกนอกโรงเรียนและสมาชิกที่อยู่ในโรงเรียนต่างๆ

สมาคมผู้บำเพ็ญประโยชน์แห่งประเทศไทย ในพระบรมราชินูปถัมภ์ The Girl Guide Association of Thailand Under The Patronage of Her Majesty The Queen (GGAT) เป็นองค์กรเอกชนที่ทำงานเพื่อการพัฒนาเด็กผู้หญิงและเยาวสตรีให้เป็นผู้ที่เก่ง ดี และมีประโยชน์ต่อสังคม สมาคมผู้บำเพ็ญประโยชน์ฯ เป็นองค์กรสมาชิกขององค์การผู้บำเพ็ญประโยชน์แห่งโลก The World Association of Girl Guides and Girl Scouts (WAGGGS) ซึ่งเป็นองค์กรสตรีที่ใหญ่ที่สุดในโลกที่มีสมาชิกทั่วโลก ๑๔๕ ประเทศ มีสมาชิกกว่า ๑๐ ล้านคน

คำว่า "บำเพ็ญประโยชน์" หมายความว่า "ผู้ที่ฝึกฝนตนเองให้พร้อมที่จะนำและช่วยเหลือผู้อื่นเสมอ" มาจากภาษาอังกฤษว่า "GUIDE" แปลว่าผู้นำทาง หมายถึงผู้ที่ฝึกตนเองให้พร้อมที่จะช่วยเหลือคนเดินทาง โดยการฝึกทักษะต่างๆ ทั้งร่างกาย สติปัญญา อารมณ์และสังคม

**1. วัตถุประสงค์ของการฝึกผู้บำเพ็ญประโยชน์**

เพื่อให้เด็กผู้หญิงและเยาวสตรี

1. มีอุปนิสัยที่ดีตามแนวทางของคำปฏิญาณและกฎ

2. มีทักษะชีวิตที่เหมาะสมกับสังคมในปัจจุบันและอนาคต

3. เป็นผู้นำที่ดีในระบอบประชาธิปไตย

4. รู้จักช่วยเหลือผู้อื่น และบำเพ็ญตนให้เป็นประโยชน์ต่อสังคม

2. **ขอบข่ายการพัฒนา**

ในการฝึกจะต้องให้สมาชิก ได้รับการพัฒนาทุกด้าน คือ

1. ร่างกาย (Physical)

2. อารมณ์ (Emotional)

3. สังคม (Social)

4. สติปัญญา (Intellectual)

5. จิตใจ (Spiritual)

6. คุณธรรม (Moral)

**3.** **การใช้วิธีการของผู้บำเพ็ญประโยชน์ในการฝึกสมาชิก(Methods)**

กิจการผู้บำเพ็ญประโยชน์ Girl Guiding/Girl Scouting เป็นกิจการหรือกระบวนการ(Movement) กิจการผู้บำเพ็ญประโยชน์ จึงมีลักษณะที่แตกต่างไปจากกิจการขององค์กรเยาวชนอื่น ๆ โดยใช้วิธีการของผู้บำเพ็ญประโยชน์ ซึ่งวิธีการของผู้บำเพ็ญประโยชน์เป็นแนวทางในการทำงานเพื่อเพิ่มพูนการพัฒนาเด็กผู้หญิงและเยาวสตรี ให้มีความยืดหยุ่นมากขึ้น (Flexible) มีโอกาสเท่ากันในการพัฒนาตนเองให้ก้าวหน้า มีการบำเพ็ญประโยชน์ต่อชุมชน มีความรู้ความซาบซึ้ง และเป็นส่วนหนึ่งของธรรมชาติ วิธีการนี้ช่วยให้หัวหน้าหมวดและสมาชิกสามัญ พัฒนาเด็กผู้หญิงและเยาวสตรีให้พัฒนาศักยภาพของตนเองได้สูงสุด ในฐานะเป็นพลเมืองโลกที่มีความรับผิดชอบตามพันธกิจ

**1. ยึดมั่นในคำปฏิญาณและกฎ**

คำปฏิญาณและกฎ คือหัวใจของกิจการผู้บำเพ็ญประโยชน์ เป็นปรัชญาชีวิตสมาชิกผู้บำเพ็ญประโยชน์ทุก ๆ คน หลักการของกิจการผู้บำเพ็ญประโยชน์ สามารถแสดงให้เห็นได้หลายวิธีเป็นการรวมความเข้าใจในคำปฏิญาณ และกฎแต่ละข้อ สมาชิกแต่ละคนยอมรับและยึดมั่นด้วยความสมัครใจที่จะใช้ชีวิต ตามหลักการพื้นฐานของผู้บำเพ็ญประโยชน์ และรับมาเป็นแนวทางในการดำเนินชีวิต

**2. ระบบหมู่ (The Patrol System)**

ระบบหมู่ ทำให้หัวหน้าหมวดทำงานด้วยกันภายใต้ภาวะผู้นำของแต่ละคน และของสมาชิกในหมู่ คุณลักษณะหลักของระบบหมู่ คือการส่งเสริมให้สมาชิกเรียนรู้ซึ่งกันและกัน นำซึ่งกันและกัน และจัดสิ่งแวดล้อมให้ทุกคนได้แสดงบทบาท และความรับผิดชอบร่วมกัน เป็นการจัดโอกาสทางการศึกษา ได้แก่ การเข้าไปร่วมส่งเสริม Team spirit การร่วมมือ การมอบและแบ่งปันความรับผิดชอบ พัฒนาทักษะความเป็นประชาธิปไตย รวมทั้งวิธีการตัดสินใจด้วย

**3. การเรียนรู้โดยการลงมือทำ (Learning by doing)**

การลงมือทำสิ่งต่าง ๆ ด้วยตนเอง เป็นการส่งเสริมการเรียนรู้จาก

ประสบการณ์ ก่อให้เกิดการเรียนรู้ที่ชัดเจน ทั้งการทำผิดและทำถูก ทำให้มีการปรับปรุงเปลี่ยนแปลงด้วยตนเอง มีการริเริ่มทำสิ่งใหม่ มีความคิดริเริ่มสร้างสรรค์ด้วยตนเอง ฝึกให้มีความพยายามและเพิ่มพูนความสามารถด้วยตนเอง ได้มากกว่าการไปรับฟัง หรือสังเกตการณ์เท่านั้น

**4. การพัฒนาตนเองให้ก้าวหน้า (Progressive Development)** การจัดโปรแกรมแก่เยาวสมาชิก เป็นการจัดเพื่อให้พัฒนาสมาชิกแต่ละคนให้ก้าวหน้า สร้างโอกาสให้มีการทำสิ่งใหม่ ๆ ที่ท้าทายความสามารถของตนเอง สมาชิกมีสิทธิที่จะเลือกและตัดสินใจด้วยตนเอง

**5. ความร่วมมือระหว่างผู้ใหญ่และเด็ก (Active Co-operation between**

**Youths and Adults)** ความร่วมมือระหว่างผู้ใหญ่และเด็ก เป็นความร่วมมือทั้งในด้านความคิดและการวางแผนการตัดสินใจ การดำเนินกิจกรรม และการประเมินผลร่วมกัน ความร่วมมือนี้ตั้งอยู่บนพื้นฐานของการส่งเสริมให้คนรุ่นเยาว์ ให้ก้าวหน้าในการพัฒนาตนเอง และมีความเข้าใจในหน้าที่รับผิดชอบ การส่งเสริมให้คนรุ่นเยาว์ให้ก้าวหน้าในการพัฒนาตนเอง และมีความเข้าใจในหน้าที่รับผิดชอบ

**6. การใช้สัญลักษณ์ร่วมกัน (Symbolism)**

สัญลักษณ์ คือ สิ่งที่ทำให้สมาชิกทุกคนรู้สึกว่าเป็นหนึ่งเดียวกัน มีความเป็นเจ้าของและมีความสามัคคีกัน สัญลักษณ์ของผู้บำเพ็ญประโยชน์ คือ เครื่องหมาย เครื่องแบบ คำปฏิญาณและกฎ คติพจน์ ธง เป็นต้น

**7. กิจกรรมกลางแจ้ง (Outdoor activities)**

กิจกรรมกลางแจ้ง หรือกิจกรรมนอกอาคารสถานที่มีคุณค่าต่อการสร้าง

ความเชื่อมั่นในตนเอง การตระหนักรู้ คุณลักษณะของตนเอง ทำให้คนเรามีจิตใจที่เข้มแข็งขึ้น เป็นการส่งเสริมให้ตนเอง มีการสร้างสรรค์สิ่งใหม่ มีการร่วมมือ และประสานกันเป็นทีม

**8. การบำเพ็ญประโยชน์ต่อชุมชน**

การทำงานกับชุมชน จะช่วยส่งเสริมสำนึกในการเป็นส่วนหนึ่งของสังคม ที่ทุกคนมีส่วนร่วมกัน รับผิดชอบต่อโลกและสังคมที่เราอาศัยอยู่ ให้โอกาสเรียนรู้และเข้าใจ และยอมรับนับถือวิถีชีวิตและวัฒนธรรมที่แตกต่างกัน

**9. ประสบการณ์นานาชาติ (International Experiences)**

กิจกรรมผู้บำเพ็ญประโยชน์เป็นกิจการที่มีการเคลื่อนไหวเปลี่ยนแปลงอยู่

ตลอดเวลา (Movement) การส่งเสริมความนับถือผู้อื่นและความอดทนต่อผู้อื่น ความรับผิดชอบต่อโลกที่อาศัยอยู่ การศึกษาเรื่องนานาชาติ เป็นสิ่งจำเป็นสำหรับผู้บำเพ็ญประโยชน์ โดยการเรียนรู้เกี่ยวกับตนเองทั้งด้านวัฒนธรรมและศาสนา ผู้บำเพ็ญประโยชน์จะได้รับความรู้ความเข้าใจ และยอมรับความแตกต่างของวิธีคิด การดำเนินชีวิต และการมีเพื่อที่มีภูมิหลังที่แตกต่างกัน ผู้บำเพ็ญประโยชน์สามารถพัฒนาความรู้สึกในความรับผิดชอบ และความรู้ของการพึ่งพาอาศัยกัน และการอยู่ร่วมกับผู้อื่น ดังนั้นจึงมีความจำเป็นที่จะต้องเตรียมประสบการณ์นานาชาติให้ผู้บำเพ็ญประโยชน์ได้เข้าใจในเรื่องขนบธรรมเนียมประเพณี (Custom) ของวัฒนธรรมอื่น ๆ เพื่อลดข้อขัดแย้ง ให้ได้มีโอกาสแบ่งปัน และวิเคราะห์ประสบการณ์ที่มี และสนับสนุนให้นำประสบการณ์เหล่านี้ไปใช้ในชีวิตประจำวันต่อไป

**4.** **โปรแกรมที่ใช้ในการจัดกิจกรรมผู้บำเพ็ญประโยชน์**

**1. การบำเพ็ญประโยชน์ (GIVING SERVICE)**  
 โปรแกรมนี้จะช่วยส่งเสริมและสนับสนุนให้เด็กผู้หญิงและเยาวสตรีได้

เรียนรู้ เกี่ยวกับกิจการผู้บำเพ็ญประโยชน์ (GIRL GUIDING) ได้ฝึกฝนทักษะต่าง ๆ ให้เป็นผู้ที่ช่วยเหลือผู้อื่นเสมอ แสดงความเมตตากรุณา เพื่อให้ไปบำเพ็ญประโยชน์ต่อครอบครัว ชุมชน และสังคม “การทำความดีอย่างน้อยวันละหนึ่งครั้ง เป็นการบำเพ็ญประโยชน์อย่างหนึ่ง”

**2. การเป็นพลเมืองดี (CITIZENSHIP)**

โปรแกรมนี้จะช่วยให้เด็กผู้หญิงและเยาวสตรีได้ฝึกฝนตนเองให้เป็น

พลเมืองที่ดีมีความรับผิดชอบ โดยการปฏิบัติหน้าที่ต่อโรงเรียน ชุมชน และประเทศชาติด้วยความเต็มใจ และปฏิบัติตามคำปฏิญาณ และกฎของผู้บำเพ็ญประโยชน์

**3. วัฒนธรรมและมรดกของชาติ(CULTURE AND HERITAGE)**

โปรแกรมนี้จะช่วยให้เด็กผู้หญิงและเยาวสตรีมีความรู้ ความเข้าใจ และ

ความภาคภูมิใจในวัฒนธรรม ขนบธรรมเนียมประเพณี ความเชื่อ และมรดกของชาติ พร้อมที่จะอนุรักษ์และช่วยเผยแพร่สิ่งที่ดีงามนี้แก่ผู้อื่น **4. สิ่งแวดล้อม (ENVIRONMENT)**  
 โปรแกรมนี้จะช่วยส่งเสริมและสนับสนุนให้เด็กผู้หญิง และเยาวสตรีได้ทำกิจกรรมต่าง ๆ ที่เกี่ยวข้องกับธรรมชาติ และ สิ่งแวดล้อม การพัฒนา การนำไปใช้ให้เกิดประโยชน์และการอนุรักษ์ทรัพยากรธรรมชาติและสิ่งแวดล้อม

5. การอยู่ร่วมกับผู้อื่น **(RELATIONSHIPS)**

โปรแกรมนี้ช่วยให้เด็กผู้หญิงและเยาวสตรีได้รู้จักตนเองและรู้จักผู้อื่น โดยการเป็นมิตรและเรียนรู้การทำงานร่วมกับผู้อื่น โดยกระบวนการของระบบหมู่  
 6. สุขภาพ **(HEALTH)**

โปรแกรมนี้จะช่วยเตรียมตัวให้เด็กผู้หญิงและเยาวสตรีมีสุขภาพดี สติปัญญา

เฉลียวฉลาด มีอารมณ์มั่นคงและรู้จักปรับตัวเข้ากับผู้อื่นและสังคมได้เป็นอย่างดี

**7. ประสบการณ์นานาชาติ (INTERNATIONAL UNDERSTANDING)**

โปรแกรมนี้จัดขึ้นเพื่อให้เด็กผู้หญิงและเยาวสตรีได้มีประสบการณ์นานาชาติ และมีความเข้าใจและยอมรับความแตกต่างระหว่างบุคคลซึ่งมีพื้นฐาน วิถีชีวิตและวัฒนธรรมที่แตกต่างกัน โดยการส่งเสริมและสนับสนุนให้ทำงานร่วมกันได้อย่างสันติเด็กหญิงและเยาสตรีจะได้เรียนรู้เกี่ยวกับวัฒนธรรมนานาชาติ ภาษาต่างประเทศ กิจกรรมผู้บำเพ็ญประโยชน์ของประเทศต่างๆเรื่องเกี่ยวกับองค์การผู้บำเพ็ญประโยชน์แห่งโลก ภูมิภาคเอเชียแปซิฟิคและสายใยแห่งความสัมพันธ์ของสมาชิกผู้บำเพ็ญประโยชน์ทั่วโลก **8. เทคโนโลยี (TECHNOLOGY)**

โปรแกรมนี้ช่วยให้เด็กผู้หญิงและเยาวสตรีได้เรียนรู้เกี่ยวกับเทคโนโลยี

มีทักษะและสามารถนำเทคโนโลยีมาใช้ในชีวิตประจำวันได้อย่างเหมาะสม  
 **9. ครอบครัว (FAMILY LIFE)**

โปรแกรมนี้จะทำให้เด็กผู้หญิงและเยาวสตรีทราบและเข้าใจบทบาทความรับผิดชอบและหน้าที่ของตนเองที่มีต่อครอบครัว ความสัมพันธ์และภาคภูมิใจในการเป็นส่วนหนึ่งของครอบครัว

**10. วิสัยทัศน์ (MY VISION)**  
 โปรแกรมนี้จัดขึ้นเพื่อให้เด็กผู้หญิงและเยาวสตรีได้มีโอกาสค้นคว้าหาความ

ต้องการ ความสามารถ ความสนใจ วิสัยทัศน์ของตนเอง และได้เรียนรู้ทักษะใหม่ต่างๆ เพื่อเตรียมตัวเองให้สามารถตัดสินใจที่จะเลือกอาชีพที่ตนเองถนัดและต้องการได้ในอนาคต

**10.4 กิจกรรมนักศึกษาวิชาทหาร**

**การจัดกิจกรรมนักศึกษาวิชาทหาร**

**วัตถุประสงค์ของกิจกรรมนักศึกษาวิชาทหาร**

**สมรรถนะสำคัญ**

**5 ประการ**

**ชั้นปีที่ 1, 2**

ศึกษาวิชาทหารเบื้องต้นในระดับลูกแถว

**กิจกรรมนักศึกษาวิชาทหาร**

**ชั้นปีที่ 3**

ศึกษาวิชาทหาร

ระดับผู้บังคับหมู่

รองผู้บังคับหมวด

ผู้บังคับหมวด

**คุณลักษณะอันพึงประสงค์**

**8 ประการ**

กิจกรรมนักศึกษาวิชาทหารเป็นกิจกรรมที่มุ่งให้ผู้เรียนมีระเบียบวินัย เชื่อฟังและปฏิบัติตามคำสั่ง ปฏิบัติตนอยู่ในกรอบของประเพณีและวัฒนธรรมที่ดี มีสุขภาพ พลานามัยที่แข็งแรง

**1. หลักการ**

กิจกรรมนักศึกษาวิชาทหารเป็นกิจกรรมที่จัดขึ้นตามความสามารถ ความถนัดและความสนใจของผู้เรียน มีหลักการสำคัญดังนี้

1. เกิดขึ้นตามความสมัครใจของผู้เรียน

2. ผู้เรียนมีความตระหนักว่าตนเองเป็นส่วนหนึ่งของชาติ จึงต้องมีความรัก หวงแหน สละและอุทิศชีวิตให้กับชาติโดยไม่หวังสิ่งตอบแทน

3. ผู้เรียนมีความรู้และประสบการณ์ในวิชาทหารที่เหมาะสม มีทัศนคติที่ดี เชื่อมั่น ศรัทธาในกองทัพ และมีความพร้อมที่จะเข้ารับใช้ชาติในฐานะกำลังพลสำรองที่มีคุณภาพของกองทัพ เมื่อสำเร็จการศึกษาตามหลักสูตรด้วยความเต็มใจ

4. เป็นสื่อกลางในการสร้างความเข้าใจอันดีระหว่างทหารกับประชาชน รวมทั้งเป็นแบบอย่างที่ดีให้กับเยาวชนในการรณรงค์เพื่อป้องกันและต่อต้านยาเสพติด

**2. วัตถุประสงค์**

1. เพื่อให้สอดคล้องกับความถนัด ความสามารถ และความสนใจของผู้เรียน

2. เพื่อให้นักเรียนทั้งชายและหญิงที่สมัคร มีความรู้วิชาทหารทั้งในทางเทคนิคและทางยุทธศาสตร์

3. เพื่อปลูกฝังให้มีอุดมการณ์เทิดทูนและยึดมั่นในชาติ ศาสนา พระมหากษัตริย์ และการปกครองระบอบประชาธิปไตยอันมีพระมหากษัตริย์ทรงเป็นประมุข และมีจิตสานึกในเรื่องชาตินิยม

4. เพื่อส่งเสริมให้เป็นผู้มีระเบียบวินัย ปฏิบัติตนอยู่ในกรอบของประเพณีและวัฒนธรรมที่ดีของชาติ มีสุขภาพและพลานามัยแข็งแรง มีความอดทนและอดกลั้น

5. เพื่อส่งเสริมให้มีส่วนร่วมในการรณรงค์ และดำเนินกิจกรรมอันเป็นประโยชน์ต่อสาธารณชนอย่างกว้างขวาง จริงจังและต่อเนื่อง

6. เพื่อเสริมสร้างให้มีความรัก และสามัคคีในหมู่คณะด้วยกัน รวมทั้งให้มีความสานึกในภาระหน้าที่ของตนให้บังเกิดเป็นรูปธรรมและเป็นระบบโดยต่อเนื่อง

**3. ขอบข่าย**

นักศึกษาวิชาทหารชั้นปีที่ 1 – 2 : ศึกษาวิชาทหารเบื้องต้นในระดับลูกแถว บังเกิดความมีระเบียบวินัยเสริมสร้างบุคลิกลักษณะนิสัย สามารถใช้อาวุธประจำกาย และทำการยิงอย่างได้ผล นักศึกษาวิชาทหารชั้นปีที่ 3 : ศึกษาวิชาทหารในระดับผู้บังคับหมู่ รองผู้บังคับหมวดและผู้บังคับหมวด มีความพร้อมในการควบคุมบังคับบัญชาหน่วยในการปฏิบัติการรบทั้งในแบบและนอกแบบ

**4. แนวการจัดกิจกรรม**

การสมัครเข้าร่วมกิจกรรมนักศึกษาวิชาทหาร ต้องมีคุณลักษณะและคุณสมบัติดังนี้

1. เป็นชายหรือหญิงที่มีสัญชาติไทย

2. ไม่พิการ ทุพพลภาพ หรือมีโรคซึ่งไม่สามารถจะรับราชการทหารได้ ตามกฎหมายว่าด้วยการรับราชการทหาร

3. มีขนาดรอบตัว น้ำหนัก และความสูงตามส่วนสัมพันธ์ดังนี้

|  |  |  |  |  |  |  |
| --- | --- | --- | --- | --- | --- | --- |
| **อายุ (ปี)** | **ชาย** | | | | **หญิง** | |
| **ความหมายของอก**  **( ซม. )** | | **น้ำหนัก**  **( กก.)** | **ส่วนสูง**  **( กก. )** | **น้ำหนัก**  **( กก.)** | **ส่วนสูง**  **( กก. )** |
| **หายใจเข้า** | **หายใจออก** |
| ไม่เกิน 15  16  17  18  19 ถึง 22 | 75  76  77  78  79 | 72  73  74  75  76 | 42  44  46  48  49 | 155  156  158  160  161 | 41  42  43  44  45 | 148  149  150  151  152 |

4. มีความประพฤติเรียบร้อย

5. กำลังศึกษาอยู่ในสถานศึกษาที่หน่วยบัญชาการกำลังสำรองเปิดทำการฝึกวิชาทหาร

6. สำเร็จการศึกษาตั้งแต่ระดับมัธยมศึกษาปีที่ 3 หรือเทียบเท่าขึ้นไป และมีผลการศึกษาของชั้นมัธยมศึกษาปีที่ 3 หรือเทียบเท่าตั้งแต่ 1.00 ขึ้นไป หรือนักเรียนที่เคยเป็นลูกเสือสามัญรุ่นใหญ่ และสอบได้วิชาพิเศษไม่น้อยกว่า 8 วิชา จะต้องมีผลการศึกษาของชั้นมัธยมศึกษาปีที่ 3 หรือเทียบเท่าไม่ต่ำกว่า 1.50 เว้นแต่ผู้ซึ่งสำเร็จการศึกษาตั้งแต่ระดับมัธยมศึกษาปีที่ 3 หรือเทียบเท่าขึ้นไป และกำลังศึกษาอยู่ในโรงเรียนช่างฝีมือทหารของกระทรวงกลาโหม หรือกำลังศึกษาอยู่ในโรงเรียนตามที่ กระทรวงกลาโหมกำหนดไม่ต้องมีผลการศึกษาของชั้นมัธยมศึกษาปีที่ 3 หรือเทียบเท่าตามที่กองทัพบกกำหนด

7. นักศึกษาวิชาทหารจะต้องผ่านการทดสอบสมรรถภาพทางร่างกายตามที่กำหนด ดังนี้

7.1 ลุก - นั่ง 34 ครั้ง ภายในเวลา 2 นาที

7.2 ดันพื้นที่ 22 ครั้ง ไม่จำกัดเวลา

7.3 วิ่งระยะทาง 800 เมตร ใช้เวลาไม่เกิน 3 นาที 15 วินาที

8. นักศึกษาหญิง จะต้องผ่านการทดสอบสมรรถภาพทางร่างกายตามที่กำหนดดังนี้

8.1 ลุก – นั่ง 25 ครั้ง ภายในเวลา 2 นาที

8.2 ดันพื้นที่ 15 ครั้ง ภายในเวลา 2 นาที (เดิมไม่จำกัดเวลา)

8.3 วิ่งระยะทาง 800 เมตร ใช้เวลาไม่เกิน 4 นาที (เดิม 5 นาที)

**5. เงื่อนไข**

1. เป็นผู้เรียนที่กำลังศึกษาอยู่ในระดับมัธยมศึกษาตอนปลาย

2. สถานศึกษาที่เปิดรับนักศึกษาวิชาทหาร ต้องได้รับอนุมัติจากหน่วยบัญชาการกำลังสำรองกองทัพบก กระทรวงกลาโหม

3. มีการปฏิบัติกิจกรรมก่อนดังนี้

3.1 พิธีเปิด รวมพลเข้าแถวตอน ชักธงชาติขึ้นเสา สวดมนต์ ปฏิญาณตน

แยกแถวทำกิจกรรม

3.2 พิธีปิด นัดหมาย ชักธงชาติลง และเลิก

4. เวลาในการเข้าร่วมกิจกรรม

4.1 เวลาปกติที่ยังไม่มีการฝึกภาคสนาม ให้ใช้เวลาทำกิจกรรมร่วมกันในวันเวลา

ที่มีการปฏิบัติกิจกรรมชุมนุม

4.2 เวลาสำหรับการฝึกภาคสนาม ให้ใช้เวลาเรียนภาคปกติหรือนอกเวลาเรียน

ได้ตามความเหมาะสม

5. ผู้กำกับนักศึกษาวิชาทหาร ต้องผ่านการฝึกอบรมตามหลักสูตรของกองบัญชาการสำรองกองทัพบก กระทรวงกลาโหม

6. การขอเปิดสถานศึกษาวิชาทหาร การฝึก การสอบ และการปกครองให้เป็นไปตามระเบียบของหน่วยบัญชาการกำลังสำรอง กองทัพบก กระทรวงกลาโหม

**6. การประเมินผล**

การประเมินผลกิจกรรมใช้กระบวนการทดสอบความสามารถและพัฒนาการด้านต่าง ๆ ของนักศึกษาวิชาทหาร ซึ่งนอกจากพิจารณาความรู้ตามทฤษฎีแล้วยังต้องพิจารณาด้านความประพฤติ พฤติกรรมการเข้าร่วมกิจกรรมที่เน้นทักษะและการปฏิบัติต่าง ๆ ด้วยวิธีการประเมินที่หลากหลาย และการประเมินตามสภาพจริง โดยกำหนดผลการประเมินเป็น “ผ่าน” และ “ไม่ผ่าน”

**ผ่าน** หมายถึง ผ่านเกณฑ์การประเมิน

1. ผู้เรียนมีเวลาการเข้าร่วมกิจกรรมไม่น้อยกว่าร้อยละ 80 จากสมุดบันทึก

กิจกรรม

2. ผู้เรียนผ่านเกณฑ์การปฏิบัติกิจกรรมตามแนวปรัชญาของเศรษฐกิจพอเพียง

2.1 แบบประเมินการติดตามผลการปฏิบัติงานหรือผลงาน / ชิ้นงาน

โดยครูผู้สอน

2.2 แบบประเมินตนเองของผู้เรียน

**ไม่ผ่าน** หมายถึง ไม่ผ่านเกณฑ์การประเมิน

1. ผู้เรียนมีเวลาเข้าร่วมกิจกรรมน้อยกว่าร้อยละ80

2. ผู้เรียนไม่ผ่านเกณฑ์การปฏิบัติกิจกรรมตามแนวปรัชญาของเศรษฐกิจ

พอเพียง

2.1 แบบประเมินการติดตามผลการปฏิบัติงานหรือผลงาน / ชิ้นงาน

โดยครูผู้สอน

2.2 แบบประเมินตนเองของผู้เรียน

**10.5 กิจกรรมเพื่อสังคมและสาธารณประโยชน์**

**กิจกรรมเพื่อสังคมและสาธารณประโยชน์**

จัดกิจกรรม

ร่วมกับองค์กรอื่น

เงื่อนไข

1. จัดกิจกรรมอย่างต่อเนื่อง

2. มีครูที่ปรึกษากิจกรรมทุกกิจกรรม

3. เน้นผู้เรียนเป็นผู้จัดกิจกรรม/รายงานตนเอง/มีชิ้นงาน

4.จัดกิจกรรมเวลาใดก็ได้ โดยไม่จำกัดเวลา/สถานที่/รูปแบบกิจกรรม

**หลักการ**

กิจกรรมเพื่อสังคมและสาธารณประโยชน์เป็นกิจกรรมที่ต้องส่งเสริมให้ผู้เรียนสามารถพัฒนาตนเองจามธรรมชาติและเต็มตามศักยภาพ โดยคำนึงถึงความแตกต่างระหว่างบุคคล และพัฒนาการทางสมอง เน้นให้ความสำคัญทั้งความรู้ และคุณธรรมจริยธรรม จัดกิจกรรมโดยให้ผู้เรียนคิด สร้างสรรค์ ออกแบบกิจกรรมบำเพ็ญประโยชน์อย่างหลากหลายรูปแบบเพื่อแสดงถึงความรับผิดชอบต่อสังคมในลักษณะ

จิตอาสา

1. เพื่อให้ผู้เรียนบำเพ็ญตนให้เป็นประโยชน์

ต่อครอบครัว โรงเรียน ชุมชน สังคม และ

ประเทศชาติ

2. เพื่อให้ผู้เรียนออกแบบการจัดกิจกรรมเพื่อสังคมและสาธารณประโยชน์อย่างสร้างสรรค์ตามความถนัดและความสนใจในลักษณะอาสาสมัคร

3. เพื่อให้ผู้เรียนพัฒนาศักยภาพในการจัดกิจกรรมเพื่อสังคม และสาธารณประโยชน์ได้อย่างมีประสิทธิภาพ

4. เพื่อให้ผู้เรียนปฏิบัติกิจกรรมเพื่อสังคมและสาธารณประโยชน์จนเกิดคุณธรรม จริยธรรม ตามคุณลักษณะอันพึงประสงค์

5. เพื่อให้ผู้เรียนมีจิตสาธารณะและใช้เวลาว่างให้เป็นประโยชน์

จัดกิจกรรม

บูรณาการในกลุ่ม

สาระการเรียนรู้

จัดเป็นโครงการ/

โครงงาน/กิจกรรม

**จัดกิจกรรม**

**- ในโรงเรียน**

**- นอกโรงเรียน**

**วัตถุประสงค์**

**ขอบข่าย**

**-** กิจกรรมอาสา

**ซ่อมเสริม**

เกณฑ์การประเมิน

1. เวลาเข้าร่วมกิจกรรม

2. การปฏิบัติกิจกรรม

3. ผลงาน/ชิ้นงาน/คุณลักษณะของผู้เรียน

**ประเมินผล**

**ไม่ผ่าน**

**ผ่าน**

**ส่งผลการประเมิน**

กิจกรรมเพื่อสังคมและสาธารณประโยชน์เป็นกิจกรรมที่ส่งเสริมให้ผู้เรียนบำเพ็ญตนให้เป็นประโยชน์ต่อครอบครัว ชุมชน สังคมและประเทศชาติ ในลักษณะอาสาสมัครเพื่อช่วยขัดเกลาจิตใจของผู้เรียนให้มีความเมตตากรุณา มีความเสียสละ และมีจิตสาธารณะเพื่อช่วยสร้างสรรค์สังคมให้อยู่ร่วมกันอย่างมีความสุข

**1. หลักการ**

ต้องส่งเสริมให้ผู้เรียนสามารถพัฒนาตนเองตามธรรมชาติและเต็มตามศักยภาพโดยคำนึงถึงความแตกต่างระหว่างบุคคลและพัฒนาการทางสมอง เน้นให้ความสำคัญทั้งความรู้ และคุณธรรมจริยธรรม จัดกิจกรรมให้ผู้เรียนได้สร้างสรรค์ออกแบบกิจกรรมเพื่อสาธารณประโยชน์อย่างหลากหลายรูปแบบเพื่อแสดงถึงความรับผิดชอบต่อสังคมในลักษณะจิตอาสา

**2. วัตถุประสงค์**

1. เพื่อปลูกฝังและสร้างจิตสำนึกให้แก่ผู้เรียนในการบำเพ็ญตนให้เป็นประโยชน์ต่อครอบครัว โรงเรียน สังคม และประเทศชาติ

2. เพื่อให้ผู้เรียนมีความคิดริเริ่มสร้างสรรค์ในการจัดกิจกรรมเพื่อสังคมและสาธารณประโยชน์ตามความถนัดและความสนใจในลักษณะอาสาสมัคร

3. เพื่อให้ผู้เรียนมีความรู้ คุณธรรม จริยธรรมตามคุณลักษณะอันพึงประสงค์

4. เพื่อให้ผู้เรียนมีจิตสาธารณและใช้เวลาว่างให้เป็นประโยชน์

**3. ขอบข่าย**

เป็นกระบวนการจัดกิจกรรมในลักษณะกิจกรรมบำเพ็ญประโยชน์ กิจกรรมอาสาพัฒนา หรือกิจกรรมสร้างสรรค์สังคม โดยผู้เรียนดำเนินการด้วยตนเองในลักษณะอาสาสมัคร เพื่อแสดงถึงความรับผิดชอบ ความดีงาม ความเสียสละต่อสังคมและมีจิตสาธารณะ

**4. แนวการจัดกิจกรรม**

โรงเรียนบุญวาทย์วิทยาลัยเน้นให้ผู้เรียนร่วมกันสำรวจและวิเคราะห์สภาพปัญหา ร่วมกันออกแบบการจัดกิจกรรม วางแผนการจัดกิจกรรม ปฏิบัติกิจกรรมตามแผน ร่วมสรุปและประเมินผลการจัดกิจกรรม ร่วมรายงานผล พร้อมทั้งประชาสัมพันธ์และเผยแพร่การจัดกิจกรรม

รูปแบบกิจกรรม ผู้เรียนสามารถเลือกจัดกิจกรรมหรือเข้าร่วมกิจกรรมได้ดังนี้

1. กิจกรรมภายในโรงเรียน (กิจกรรมในวิถีชีวิตโรงเรียนเพื่อปลูกฝังจิตอาสา) เป็นกิจกรรมที่ผู้เรียนและครูที่ปรึกษากิจกรรมร่วมกันวางแผนปฏิบัติกิจกรรมจิตอาสาในวิถีของชั้นเรียนและโรงเรียนจนเกิดเป็นนิสัยในการสมัครใจทางานต่างๆเพื่อประโยชน์ของส่วนรวม ซึ่งงานเหล่านี้จะขยายขอบเขตจากใกล้ตัวไปสู่สังคมที่อยู่ภายนอกได้

2. จัดกิจกรรมภายนอกโรงเรียน (กิจกรรมอาสาสมัครเพื่อสังคม) เป็นกิจกรรมที่ผู้เรียนได้รับการสนับสนุนตามแผนการจัดกิจกรรมโดยให้ทากิจกรรมด้วยความสมัครใจที่เป็นประโยชน์แก่ชุมชนและสังคมโดยรวม

ลักษณะกิจกรรมผู้เรียนสามารถจัดกิจกรรมได้ในลักษณะต่อไปนี้

1. ลักษณะบูรณาการ 8 กลุ่มสาระการเรียนรู้ ตามองค์ความรู้ที่ได้จากการเรียนรู้ของแต่ละกลุ่มสาระการเรียนรู้ตามความเหมาะสม

2. ลักษณะโครงการ/ โครงงาน/กิจกรรม หมายถึงกิจกรรมที่ผู้เรียนนำเสนอการจัดกิจกรรมต่อโรงเรียนเพื่อความเห็นชอบในการจัดทำโครงการหรือโครงงานหรือกิจกรรม และระบุระยะเวลาเริ่มต้นและสิ้นสุดอย่างชัดเจน

3. ลักษณะการจัดร่วมกับองค์กรอื่น หมายถึงกิจกรรมที่ผู้เรียนอาสาสมัครเข้าร่วมกิจกรรมกับหน่วยงานหรือองค์กรอื่นๆที่จัดกิจกรรมในลักษณะเพื่อสังคมและสาธารณประโยชน์ที่ผู้เรียนสามารถเลือกเข้าร่วมกิจกรรมกับหน่วยงานอื่นที่เข้ามาจัดกิจกรรมในโรงเรียน หรือ เข้าร่วมกิจกรรมกับหน่วยงานอื่นที่จัดกิจกรรมนอกโรงเรียน

**5. เงื่อนไข**

1. นักเรียนทุกคนในโรงเรียนจะต้องเข้าร่วมกิจกรรมเพื่อสังคมและสาธารณประโยชน์ตามโครงสร้างของระบบกิจกรรมพัฒนาผู้เรียน ทั้ง 5 กิจกรรมให้ครบถ้วนสมบูรณ์ตามความเหมาะสม

2. กิจกรรมจิตอาสาเพื่อสังคมและสาธารณประโยชน์ตามหลักสูตรบูรณาการหลักปรัชญาของเศรษฐกิจพอเพียง โครงสร้างของระบบกิจกรรมพัฒนาผู้เรียนโรงเรียนบุญวาทย์วิทยาลัยกำหนดเป็น 5 กิจกรรมหลัก ได้แก่

2.1 กิจกรรมจิตอาสาเสริมสร้างภาวะผู้นe : งานคณะกรรมการนักเรียน

2.2 กิจกรรมจิตอาสาสร้างสรรค์สุนทรียภาพทางดนตรี กีฬา และศิลปะ ได้

หลอมรวมอยู่ในกิจกรรมกีฬานักเรียนประจำปี ด้านดนตรีได้แก่การเข้าร่วมขบวนพาเหรด ด้านกีฬาได้แก่การเป็นนักกรีฑา / นักกีฬาตัวจริงที่ส่งลงแข่งขัน ด้านศิลปะได้แก่การร่วมกิจกรรมเชียร์ และมีความต่อเนื่องมาจากกิจกรรมกีฬาภายในของโรงเรียนเป็นต้น

2.3 กิจกรรมจิตอาสาเสริมสร้างคุณธรรมและวัฒนธรรมไทย : การอาสาเข้า

ร่วมกิจกรรมตามเทศกาลประจำปี / ประเพณี

2.4 กิจกรรมจิตอาสาสร้างความตระหนักการอนุรักษ์สิ่งแวดล้อม : การมี

ส่วนร่วมอนุรักษ์สิ่งแวดล้อม

2.5 กิจกรรมจิตอาสาส่งเสริมประชาธิปไตย : การเข้าร่วมกิจกรรมใน

ลักษณะเดียวกัน

3. จากกิจกรรมที่ 1 และ 2 นักเรียน สามารถบูรณาการเข้ากับกิจกรรมชุมนุม / ชมรมได้

**6. การประเมินผลกิจกรรม**

ผู้เรียนจะต้องเข้าร่วมกิจกรรมตามโครงสร้างของระบบกิจกรรมพัฒนาผู้เรียน เป็นการติดตามผล ตรวจสอบความสามารถและพัฒนาการด้านต่างๆตามวัตถุประสงค์ที่กำหนด ด้วยวิธีการที่หลากหลาย และประเมินตามสภาพจริง โดยกำหนดผลการประเมินเป็น “ผ่าน” และ “ไม่ผ่าน” คุณลักษณะอันพึงประสงค์ข้อที่1 รักชาติ ศาสน์ กษัตริย์ และข้อที่ 8 มีจิตสาธารณะ ด้วยการเข้าร่วมกิจกรรมที่กำหนดตามเกณฑ์

**ผ่าน** หมายถึง ผ่านเกณฑ์การประเมิน

1. ผู้เรียนมีเวลาการเข้าร่วมกิจกรรมไม่น้อยกว่าร้อยละ 80 จากสมุดบันทึก

กิจกรรม

2. ผู้เรียนผ่านเกณฑ์การปฏิบัติกิจกรรมตามแนวปรัชญาของเศรษฐกิจพอเพียง

จาก

2.1 แบบประเมินการติดตามผลการปฏิบัติงานหรือผลงาน / ชิ้นงาน

โดยครูผู้สอน

2.2 แบบประเมินตนเองของผู้เรียน

**ไม่ผ่าน** หมายถึง ไม่ผ่านเกณฑ์การประเมิน

1. ผู้เรียนมีเวลาเข้าร่วมกิจกรรมน้อยกว่าร้อยละ 80

2. ผู้เรียนไม่ผ่านเกณฑ์การปฏิบัติกิจกรรมตามแนวปรัชญาของเศรษฐกิจ

พอเพียง

2.1 แบบประเมินการติดตามผลการปฏิบัติงานหรือผลงาน / ชิ้นงาน

โดยครูผู้สอน

2.2 แบบประเมินตนเองของผู้เรียน

**10.6 กิจกรรมชุมนุม / ชมรม**

**การจัดกิจกรรมชุมนุม ชมรม**

**วัตถุประสงค์ของกิจกรรมชุมนุม ชมรม**

**กิจกรรม**

**ชุมุนม**

**ชมรม**

**คุณลักษณะอันพึงประสงค์**

**8 ประการ**

**สมรรถนะสำคัญ**

**5 ประการ**

**กิจ**กรรมที่จัดเสริมหลักสูตรสถานศึกษาในด้านความรู้และทักษะปฏิบัติของผู้เรียน

**กิจ**กรรมที่จัดตามความสนใจของผู้เรียน

**กิจ**กรรมที่จัดได้ทั้งในและนอกเวลาเรียน

**กิจ**กรรมที่จัดทั้งในและนอกสถานที่

กิจกรรมชุมนุม / ชมรม เป็นกิจกรรมที่ผู้เรียนรวมกลุ่มกันจัดขึ้นตามความสามารถ ความถนัด และความสนใจของผู้เรียน เพื่อเติมเต็มความรู้ ความชำนาญ ประสบการณ์ ทักษะ เจตคติเพื่อพัฒนาตนเองตามศักยภาพ

**ชุมนุม** หมายถึง กลุ่มคนกลุ่มหนึ่งที่มีความสนใจในสิ่งเดียวกัน จึงรวมกลุ่มกันเพื่อนำสิ่งที่ตนสนใจในสิ่งนั้นๆ ทำประโยชน์ต่อสังคม และเป็นกิจกรรมที่พัฒนาความถนัด ความสนใจตามความต้องการของผู้เรียน มุ่งเน้นการเติมเต็มความรู้ ความชำนาญและประสบการณ์ของผู้เรียนให้กว้างขวางยิ่งขึ้น เพื่อผู้เรียนได้ค้นพบความถนัด ความสนใจของตนเอง และพัฒนาตนเองได้เต็มศักยภาพ ตลอดจนการพัฒนาทักษะและปลูกฝังจิตสำนึกของการทำประโยชน์เพื่อสังคม

**ชมรม** หมายถึง การรวมกันของกลุ่มบุคคลที่มีความมุ่งหมายอย่างใดอย่างหนึ่งร่วมกัน การจัดตั้งมีการกำหนดวัตถุประสงค์ ข้อบังคับ สมาชิก โครงสร้างของชมรม และบทบาทของผู้ที่เกี่ยวข้อง ตามข้อกำหนด

**1. หลักการ**

1. เกิดจากการสร้างสรรค์และออกแบบกิจกรรมของผู้เรียนตามความสมัครใจ

2. ผู้เรียนร่วมกันทำงานเป็นทีม ช่วยกันคิด ช่วยกันทำ และช่วยกันแก้ปัญหา

3. เป็นกิจกรรมที่ส่งเสริมและพัฒนาศักยภาพของผู้เรียน

4. เป็นกิจกรรมที่เหมาะสมกับวัยและวุฒิภาวะของผู้เรียน รวมทั้งบริบทของสถานศึกษาและท้องถิ่น

**2. วัตถุประสงค์**

1. เพื่อให้ผู้เรียนได้ปฏิบัติกิจกรรมตามความสนใจ ความถนัด และความต้องการของตนเอง

2. เพื่อให้ผู้เรียนได้พัฒนาความรู้ ความสามารถด้านการคิดวิเคราะห์ สังเคราะห์ให้เกิดประสบการณ์ทั้งทางวิชาการและวิชาชีพตามศักยภาพ

3. เพื่อส่งเสริมให้ผู้เรียนใช้เวลาให้เกิดประโยชน์ต่อตนเองและส่วนรวม

4. เพื่อให้ผู้เรียนทำงานร่วมกับผู้อื่นได้ตามวิถีประชาธิปไตย

**3. ขอบข่าย**

1. เป็นกิจกรรมที่เกื้อกูล ส่งเสริมการเรียนรู้ 8 กลุ่มสาระการเรียนรู้ให้กว้างขวาง ลึกซึ้งยิ่งขึ้น

2. เป็นกิจกรรมที่จัดตามความสนใจของผู้เรียน

3. เป็นกิจกรรมที่สามารถจัดได้ทั้งในและนอกสถานศึกษา และทั้งในและนอกเวลาเรียน

**4. แนวการจัดกิจกรรมชุมนุม / ชมรม**

สามารถปรับใช้ได้ตามความเหมาะสมกับบริบทและสถานภาพของโรงเรียน

1. ให้ผู้เรียนดำเนินกิจกรรมได้หลากหลาย ทั้งรูปแบบภายในหรือภายนอกห้องเรียนภายในระยะเวลา 1 ปีการศึกษา

2. ระบบกิจกรรมพัฒนาผู้เรียนจัดตั้งชุมนุม ชมรมจาการสำรวจความสนใจของผู้เรียนในการเลือกเข้าร่วมกิจกรรม

3. ครูที่ปรึกษาเป็นผู้รับผิดชอบ กระตุ้น และส่งเสริมให้ผู้เรียนมีการถอดประสบการณ์แลกเปลี่ยนเรียนรู้และเผยแพร่กิจกรรม

4. จัดกิจกรรมตามแนวปรัชญาของเศรษฐกิจพอเพียง

**5. เงื่อนไข**

1. กิจกรรมชุมนุม ชมรม เป็นไปตามโครงสร้างระบบกิจกรรมพัฒนาผู้เรียน

2. สมาชิกชุมนุม ชมรม ต้องเข้าร่วมกิจกรรม และปฏิบัติตามระเบียบของชุมนุม ชมรม มีผลงาน/ชิ้นงาน และคุณลักษณะอันพึงประสงค์ตามที่กำหนด

3. พร้อมรับการติดตามผลและประเมินผลการดำเนินงานของชุมนุม ชมรมอย่างต่อเนื่องและสม่ำเสมอ

**6. การประเมินผล**

เป็นการติดตามผล ตรวจสอบความสามารถและพัฒนาการด้านต่างๆตามวัตถุประสงค์ที่กำหนด ด้วยวิธีการที่หลากหลาย และประเมินตามสภาพจริง โดยกำหนดผลการประเมินเป็น “ผ่าน” และ “ไม่ผ่าน”

**ผ่าน**  หมายถึง ผ่านเกณฑ์การประเมิน

1. ผู้เรียนมีเวลาการเข้าร่วมกิจกรรมไม่น้อยกว่าร้อยละ 80 จากสมุดบันทึก

กิจกรรม

2. ผู้เรียนผ่านเกณฑ์การปฏิบัติกิจกรรมตามแนวปรัชญาของเศรษฐกิจพอเพียง

2.1 แบบประเมินการติดตามผลการปฏิบัติงานหรือผลงาน/ชิ้นงานโดย

ครูผู้สอน

2.2 แบบประเมินตนเองของผู้เรียน

**ไม่ผ่าน** หมายถึง ไม่ผ่านเกณฑ์การประเมิน

1. ผู้เรียนมีเวลาเข้าร่วมกิจกรรมน้อยกว่าร้อยละ 80

2. ผู้เรียนไม่ผ่านเกณฑ์การปฏิบัติกิจกรรมตามแนวปรัชญาของเศรษฐกิจ

พอเพียง


2.1 แบบประเมินการติดตามผลการปฏิบัติงานหรือผลงาน / ชิ้นงาน

โดยครูผู้สอน

2.2 แบบประเมินตนเองของผู้เรียน


**ขั้นตอนการลงทะเบียนกิจกรรมชุมนุม**

1. เข้าไปที่ [**http://www.bwc.ac.th/**](http://www.bwc.ac.th/)

****

2. เลือก **ข่าว / กิจกรรมโรงเรียน**

เข้าไปที่ ระบบลงทะเบียน รายวิชาเลือกเพิ่มเติมและกิจกรรมพัฒนาผู้เรียน ประจำภาคเรียนที่....... ปีการศึกษา.............

****

****

****

3. ลงชื่อเข้าใช้การลงทะเบียน

 การ Login ใช้ Username = รหัสประจำตัวนักเรียน


การ Login ใช้ Password = หมายเลขประจำตัวประชาชน

ถ้า Login ไม่ได้ เนื่องจาก รหัสนักเรียน หรือ หมายเลข

ประจำตัวประชาชน ผิด ให้ติดต่อห้องพักครู คอมพิวเตอร์

054-227603 ต่อ 3010

4. เมื่อนักเรียนทำการ Login เข้าไปแล้ว ให้เข้าไปเลือกที่ **รายวิชากิจกรรม**

****

คลิกที่ “รายวิชากิจกรรม”

5. เมื่อคลิกที่ **รายวิชากิจกรรม** แล้วจะเจอกับรายวิชากิจกรรมชุมนุมทีเปิดให้กับนักเรียนได้ลงทะเบียน


****

เมื่อทางโรงเรียนเปิดให้นักเรียนเข้า

ระบบเพื่อทำการลงทะเบียน

ช่องลงทะเบียนจะเปลี่ยนจาก “lock” เป็น “เลือก” เพื่อให้นักเรียนทำการลงทะเบียนในระบบ และเมื่อรายวิชาที่เปิดมีนักเรียนลงทะเบียนเต็มแล้ว ระบบจะทำการ lock กิจกรรมชุมนุมนั้นโดยอัตโนมัติ

6. นักเรียนลงทะเบียนสำเร็จแล้ว ระบบจะแจ้งรายวิชาที่นักเรียนได้ลงไว้

****

**** ในช่วงเวลาที่ระบบยังเปิดให้ลงทะเบียนได้นั้น นักเรียนสามารถเข้าไปแก้ไขรายวิชากิจกรรมชุมนุมที่ลงไว้แล้วได้ โดย “คลิ๊ก” ที่เครื่องหมาย เพื่อทำการลบวิชาที่ลงทะเบียนไว้ แล้วเลือกวิชาที่ต้องการลงทะเบียนใหม่

4. นักเรียนสามารถดูรายชื่อวิชากิจกรรมชุมนุมได้

****

ในหัวข้อรายวิชากิจกรรมพัฒนาผู้เรียน


จะต้องเลือกระดับชั้นเพื่อเข้าไปเลือกดูว่ากิจกรรมชุมนุมแต่ละ


ปีการศึกษา มีชุมนุมใดที่เปิดสอนบ้าง

- ระดับชั้น ม.ต้น



- ระดับชั้น ม.ปลาย

**ตัวอย่าง** รายชื่อกิจกรรมชุมนุมที่เปิดสอน ระดับชั้น ม.ต้น

****

****

**ตัวอย่าง** รายชื่อกิจกรรมชุมนุมที่เปิดสอน ระดับชั้น ม.ปลาย

****

**คำนำ**

เอกสารประกอบการจัดกิจกรรมพัฒนาผู้เรียนตามหลักสูตรแกนกลางการศึกษาขั้นพื้นฐาน พุทธศักราช 2551 เป็นหลักสูตรมาตรฐานการเรียนรู้ เป็นเป้าหมายในการพัฒนาคุณภาพคุณภาพผู้เรียน โดยมาตรฐานการเรียนรู้ได้ระบุสิ่งที่ผู้เรียนพึงรู้และยึดปฏิบัติได้เมื่อสำเร็จการศึกษาขั้นพื้นฐาน เพื่อให้ฝึกเป็นแนวทางในการดำเนินการบริหารจัดการอิงมาตรฐาน การวัด และประเมินผลที่สะท้อนมาตรฐาน เพื่อให้กระบวนการนำหลักสูตรไปสู่การปฏิบัติเป็นไปอย่างมีประสิทธิภาพ

แนวทางการจัดกิจกรรมพัฒนาผู้เรียน ให้ข้อมูลเกี่ยวกับแนวการจัดกิจกรรม พัฒนาผู้เรียนที่มุ่งให้ผู้เรียนได้พัฒนาตนเองตามศักยภาพอย่างรอบด้าน โดยเสนอเป็นแนวทาง การจัดกิจกรรมพัฒนาผู้เรียนทั้ง ๓ ลักษณะ คือ กิจกรรมแนะแนว กิจกรรมนักเรียน และกิจกรรม เพื่อสังคมและสาธารณประโยชน์ ให้กับผู้บริหาร ครูและบุคลากรที่เกี่ยวข้อง ใช้เป็นแนวทางในการ จัดกิจกรรมพัฒนาผู้เรียน

งานกิจกรรมพัฒนาผู้เรียน

โรงเรียนบุญวาทย์วิทยาลัย

**สารบัญ**

คำนำ

สารบัญ

วิสัยทัศน์ พันธกิจ เป้าหมาย กลยุทธ์ 1

การจัดกิจกรรมพัฒนาผู้เรียนตามหลักสูตรแกนกลาง 2

การศึกษาขั้นพื้นฐาน พุทธศักราช 2551

การจัดกิจกรรมพัฒนาผู้เรียนตามหลักสูตร 3

เป้าหมายของกิจกรรมพัฒนาผู้เรียน 5

แนวการจัดกิจกรรมพัฒนาผู้เรียน 6

ขอบข่ายการจัดกิจกรรมพัฒนาผู้เรียน 6

การประเมินกิจกรรมพัฒนาผู้เรียน 8

หน้าที่และความรับผิดชอบของบุคลากรงานกิจกรรมพัฒนาผู้เรียน 12

โครงสร้างการจัดกิจกรรมพัฒนาผู้เรียน 18

แนวการจัดกิจกรรมนักเรียน 19

กิจกรรมลูกเสือ – เนตรนารี 21

กิจกรรมยุวกาชาด 26

กิจกรรมผู้บำเพ็ญประโยชน์ 32

กิจกรรมนักศึกษาวิชาทหาร 38

กิจกรรมเพื่อสังคมและสาธารณประโยชน์ 43

กิจกรรมชุมนุม / ชมรม 47

ขั้นตอนการลงทะเบียนกิจกรรมชุมนุม 51